09 май 2021, Тошкент вақти: 18:22\nОзодлик гаплашган тошкентлик оналарнинг айтишича¸ айни кунларда тиббиëт ходимлари мактабларда бу вакцина ва унинг афзалликлари ҳақида маълумот бермоқда¸ оналардан қизларининг эмланишига рухсат берувчи қоғозга қўл қўйиш сўралмоқда.\n2017 йили ОПВга қарши вакцинани Миллий иммунизация жадвалига киритган Ўзбекистон Соғлиқни сақлаш вазирлигига кўра¸ 2019 йили 400 минг нафар 9 ëшли қиз эмланади.\nАëллардаги бачадон бўйни саратонининг асосий сабабчиси ҳисобланган одам папилломаси вирусига қарши вакцина давлат ҳисобидан текинга қилинмоқда.\nДунëнинг аксар мамлакатида тавсия характерида бўлган бу вакцинанинг 2010 йилда туғилган қизларга ëппасига қилинаëтгани¸ Озодликка юборилган аудио ва айрим оналар билан суҳбатлардан¸ хавотир¸ ҳатто ваҳимага сабаб бўлмоқда.\nОзодлик суҳбатлашган оналардан бири 9 яшар қизи ўқийдиган мактабда ўтказилган мажлисга чақиртирилгани ва унда бу вакцина ҳақида врачлар маълумот берганини айди.\n“Бу вакцинани айнан 9 ëшда қилса¸ таъсир муддати узоқроқ бўларкан. “Бепул пайтда қилдириб қолинг¸ қизингиз 10 ëш бўлганда¸ буни пулга ҳам қилдиролмайсиз. Вакцина нархи 100-200 доллар чет элда”¸ дейишди. Врачларга ишонилса¸ бу жуда фойдали нарса экан”¸ дейди Озодлик гаплашган тошкентлик оналардан бири.\nОзодликка шахси маълум бўлмаган бу оналар ўз группадошларини қизларининг ОПВга қарши вакцина билан эмланишига рухсат бермасликка чақиради.\nСоғлиқни сақлаш вазирлиги тавсияси\nҲозирча “бепул” қилинадиган бу вакцинани қайси ширкат¸ қайси нарх ва имтиëзлар билан Ўзбекистонга олиб киргани ва уни Соғлиқни сақлаш вазирлиги тасдиқлаган миллий иммунизация жадвалига киритгани ҳақидаги маълумот Озодлик ихтиëрида йўқ.\nТошкент шаҳар ҳокимлиги расмий сайтида¸ Телеграм каналида ОПВга қарши вакцина кенг тарғиб қилинди.\nОзодлик бюджет маблағига ОПВга қарши вакцинани олиб кириш ва тарқатиш жараëнига бу ширкатнинг алоқаси борлигини тасдиқловчи ҳужжатга ҳозирча эга эмас.\n“Эмоционал террор” марказига тушган вакцина\nНафақат Ўзбекистон¸ балки глобал миқëсда ҳам бачадон бўйни саратони кўкрак бези саратонидан кейинги энг кенг тарқалган ўсма хасталиги ҳисобланади. Бу саратон туғиш ëшидаги аёллар ўртасида ўлимга олиб келувчи иккинчи асосий сабаб саналади.\nОПВга қарши кенг тарқалган Cervarix вакцинасини эса Буюк Британиянинг GlaxoSmithKline фармацевтика компанияси ишлаб чиқаради.\nБу вакцина нафақат Ўзбекистон¸ балки қолган дунëда ҳам энг кескин қаршилик ва мунозарага учраëтган вакциналардан бири бўлиб қолмоқда.\nМасалан¸ 2009 йили бу вакцинага рухсат бериб¸ 2013 йилда уни миллий иммунизация дастурига киритган Япония ҳукумати унинг ножўя таъсири ҳақидаги шикоятлар ниҳоятда кўпайгани ортидан вакцинани ўша йилиëқ миллий дастурдан чиқариб ташлаган эди. 2013 йили япон ўсмирларининг 70 фоизи бу вакцина билан эмланган бўлса¸ 2019 йилга келиб бу кўрсаткич 1 фоизга тушган. Япония ҳукумати бу вакцинанинг яқин ва узоқ муддатли зиëни ҳақидаги хавотирларни ўрганиб чиқишга қаратилган илмий тадқиқотни молиялаштирган – ҳозирча тадқиқот хулосаси эълон қилинганича йўқ.\nАйни шунингдек¸ мактабларда ўспирин қиз ва ўғил болаларни ОПВга қарши вакцина билан бепул эмлатишни йўлга қўйган Ирландияда ҳам¸ бу вакцина атрофида бораëтган кескин мунозаралар ортидан эмланаëтганлар сони 50 фозига қисқарган.\nБу вакцинани инсон ҳаëтини сақлаб қолишга хизмат қилувчи илмий кашфиëт деб тақдим этаëтган айрим олимлар¸ унга қарши кампанияни “эмоционал террор” деб атаган.\nЖаҳон соғлиқни сақлаш ташкилотига кўра¸ ОПВ га қарши вакцина 100 дан ошиқ давлат тегишли тизимлари томонидан хавфсиз деб топилган ва унинг ишлатилишига рухсат берилган¸ 74 давлатда эса¸ бу вакцина миллий эмлаш жадвалига киритилган.


Энг қиммат авторақам 441,5 миллион сўмга сотилди, энг паст баҳоси эса 450,5 минг сўмни ташкил қилди - zarnews.uz\nЭнг қиммат авторақам 441,5 миллион сўмга сотилди, энг паст баҳоси эса 450,5 минг сўмни ташкил қилди\n2021 йилда биржа орқали қарийб 300 млрд. сўмлик авторақамлар сотилди\nЙил якунларига кўра, республика товар-хом ашё биржасининг avtoraqam.uzex.uz веб-сайтида 298,8 млрд. сўмлик 139,4 мингдан зиёд авторақам шаффоф онлайн-аукционлар орқали сотилди. Авторақамларнинг сотуви сон жиҳатдан 40 фоизга, ҳажми бўйича – 21 фоизга ўсди.\nТузилган битта битимнинг ўртача қиймати 2,1 миллион сўмни ташкил этган. Сотилган авторақамларнинг 91 фоизи жисмоний шахслар, 9 фоизи юридик шахслар томонидан харид қилинган. Ўтган даврда сотилган авторақамларнинг энг паст баҳоси – 450,5 минг сўмни, энг қиммат авторақамнинг қиймати эса 441,5 миллион сўмни ташкил қилган.\nРақобатли савдолар натижасида битимларнинг 37 фоиз биринчи тоифадаги авторақамлар, 22 фоизи иккинчи, 13 фоизи учинчи, 9 фоизи тўртинчи, 9 фоизи бешинчи ва 10 фоизи олтинчи тоифа авторақамларга тўғри келган.\nҲудудлар кесимида энг кўп авторақам Тошкент шаҳри ва Тошкент вилояти (48 фоиз) Самарқанд ва Фарғона (8 фоиздан), Наманган ва Андижон (6 фоиздан), ҳамда Бухоро (5 фоиз) вилоятларида харид қилинган.\nЭслатиб ўтамиз: авторақамларни онлайн-аукционларда сотилишидан келиб тушган маблағларнинг 80 фоизи республика давлат бюджетига, 20 фоизи Ички ишлар вазирлигининг моддий-техник базасини ривожлантириш, ходимларини моддий рағбатлантириш ва бошқа харажатлар Махсус жамғармасига йўналтирилади.


Бобур Ғаниев тутиб олган негативчи ГАИ устидан хизмат текшируви бошланди - EFFECT.UZ\n. 17:50 | 01.09.2021\nТошкент шаҳар ИИББ ЙҲХБ Effect.uz’да эълон қилинган “EFFECT.UZ” журналисти Бобур Ғаниев “негативчи” ГАИни тутиб олди” сарлавҳаси остида эълон қилинган хабарга муносабат билдирди.\nМаълум бўлишича, ушбу воқеа юзасидан Тошкент шаҳар ИИББ ЙҲХБ масъул ходимлари томонидан хизмат текшируви ўтказилмоқда.\nТекширув давомида видеода акс этган барча ҳолатларга ҳамда ЙПХ ходимининг хатти-ҳаракатига ҳуқуқий баҳо берилади. Тошкент шаҳар ИИББ ЙҲХБ текширув якунига кўра қўшимча ахборот берилиши ҳақида маълум қилинди.\nСергели туманида 27 август, шанба куни тахминан соат 22:00 ларда “EFFECT.UZ” журналисти Бобур Ғаниевга тегишли машина ДАН ходимлари томонидан “Хавфсиз Тошкент” тадбири доирасида тўхтатилган.\nДАН ходими таъкидлаган махсус рейд, яъни “Хавфсиз Тошкент” дастури доирасида ЙПҲ инспектори ҳайдовчидан ҳужжатларини тақдим қилишини сўраган. Журналист (автоблогер) эса ходимдан ўтказилаётган тадбир мазмун-моҳияти нималигини сўради.\n“Хавфсиз Тошкентʼ тадбиридан мақсад қоидабузарлик ва қўпол қоидабузарликлар, спиртли ичимлик истеъмол қилиб машина бошқараётган ҳайдовчиларни аниқлашдан иборат. ЙТҲларнинг олдини олиш тадбирнинг асосий мақсади”, деган инспектор.\nШундан сўнг, журналист ходимдан хизмат гувоҳномасини сўраган ва ДАН ходими ўз гувоҳномасини сўзсиз тақдим қилган.\nГувоҳномани кўрган Ғаниев ГАИ ходими Б.Онинг автоблогернинг “You Tube” канали коментариясида бошқаларни ҳақоратлаб изоҳ қолдиришини айтиб ундан хизмат ходими бўла туриб нега бундай қилишини сўраган. Ходимга кўра, у билдирган “негативлар” ҳамда ҳақоратлаб фикр билдириш ҳолисона саналади.\n“Лекин биз қўйиб бораётган видео контентларимиз тепасига ‘Илтимос сўкмасдан, одоб ахлоқдан четга чиқмаган ҳолда… ‘ деб ёзамиз. Энди ГАИнинг ўзи ҳақоратли сўзлар ишлатганидан кейин нима дейиш мумкин” — дейди журналист.\nХизматдаги ходим эса, бўш пайтида изоҳ ёзишини ва исм фамилиясини ўзгартирмаган ҳолда фикр билдириб боришини айтиб ўтган. Шунингдек, ҳайдовчининг ҳужжатларини текшириб бўлгач ҳаммаси жойидалигини айтиб қўйиб юборган.\nTeglar:Бобур Ғаниев, Ўзбекистон\nДубай амири Шавкат Мирзиёевни Ўзбекистон мустақиллигининг 30 йиллиги билан табриклади


Афғонистон президенти Мирзиёевга миннатдорчилик изҳор этди - 15.02.2019, Sputnik Ўзбекистон\nАфғонистон президенти Мирзиёевга миннатдорчилик изҳор этди\nАбдулазиз Камилов Мюнхен конференцияси давомида Афғонистон президенти Муҳаммад Ашраф Ғани билан учрашди. 15.02.2019, Sputnik Ўзбекистон\n© МИД УзбекистнаДелегация Республики Узбекистан во главе с Министром иностранных дел Абдулазизом Камиловым, участвующая в Мюнхенской конференции по безопасности, 14 февраля 2019 года встретилась с Президентом Исламской Республики Афганистан Мухаммадом Ашрафом Гани\n© МИД Узбекистна\nАбдулазиз Камилов Мюнхен конференцияси давомида Афғонистон президенти Муҳаммад Ашраф Ғани билан учрашди.\nТОШКЕНТ, 15 фев – Sputnik. Хавфсизлик бўйича Мюнхен конференциясида иштирок этаётган Ўзбекистон Ташқи ишлар вазири Абдулазиз Камилов 2019 йилнинг 14 февраль куни Афғонистон Ислом Республикаси президенти Муҳаммад Ашраф Ғани билан учрашди. Бу ҳақда Ўзбекистон ТИВ матбуот хизмати хабар қилди.\nҚайд этилишича, учрашувда Афғонистонда тинчлик сиёсий мулоқотларини бошлаш доирасидаги ҳамкорликнинг долзарб масалалари муҳокама қилинди. Ўзбекистон томони мазкур мулоқот афғонларнинг ўзлари томонидан амалга ошириши муҳимлигини таъкидлайди.\n“Президент Муҳаммад Ашраф Ғани Ўзбекистон Президенти ва биродар ўзбек халқига мамлакатидаги тинчлик жараёнига кўмаклашиш, унинг ижтимоий-иқтисодий тикланиши борасидаги изчил ва қатъий саъй-ҳаракатлар учун миннатдорчилик изҳор этди”, - дейилади хабарда.\nШунингдек, суҳбатда Ўзбекистон – Афғонистон кун тартибининг бошқа масалалари ҳам кўриб чиқилди. Аввало, Ўзбекистон билан биргаликда трансафғон транзит коридорларини ташкил этиш ва минтақадаги ўзаро иқтисодий алоқаларни мустаҳкамлашга йўналтирилган йирик транспорт, энергетика ва бошқа лойиҳаларни амалга ошириш истиқболлари тўғрисида сўз борди.\nЭслатиб ўтамиз, Ўзбекистон Ташқи ишлар вазири Абдулазиз Камилов бошчилигидаги делегацияси 2019-йил 13-16-феврал кунлари амалий ташриф билан Германия Федератив Республикасида бўлиб, Хавфсизлик бўйича Мюнхен конференциясида иштирок этмоқда.


Мельдронал – Meducate.uz – Дорилар ҳақида маълумотлар ўзбек тилида\nHome Йўриқномалар Мельдронал\nПрепаратнинг савдо номи: Мельдронал\nТаъсир этувчи модда (ХПН): мельдоний\nфаол модда: мельдоний – 100 г.\nёрдамчи моддалар: инъекция учун сув – 1 л гача.\nТаърифи: рангсиз, тиниқ эритма.\nФармакотерапевтик гуруҳи: Метаболик жараёнларни мувофиқлаштириш учун восита.\nАТХ коди: С01ЕВ\nМельдоний – гамма-бутиробетаин моддасининг структур аналоги бўлиб, инсон организмининг ҳар бир ҳужайрасида бўлади.\nЮқори юклама шароитида мельдоний ҳужайраларни кислородга эҳтиёжи ва етказилиши орасидаги мувозанатни тиклайди, ҳужайраларни шикастланишдан ҳимоя қилиб, уларда моддалар алмашинувининг токсик маҳсулотларини тўпланишини олдини олади; шунингдек тонусни оширувчи таъсир кўрсатади. Уни қўллаш натижасида организм юкламага чидаш ва энергия заҳираларини тез тиклаш қобилиятига эга бўлади. Шу хусусиятлари туфайли мельдоний юрак-қон томир тизими фаолиятининг, бош мияда қон айланишининг турли бузилишларини даволаш учун, шунингдек жисмоний ва ақлий иш қобилиятини ошириш учун ишлатилади. Миокардни ўткир ишемик шикастланишида мельдоний некротик соҳани ҳосил бўлишини секинлаштиради, тикланиш даврини қисқартиради. Юрак етишмовчилигида миокарднинг қисқарувчанлигини, жисмоний юкламага чидамлилигини оширади, стенокардия хуружлари тез-тезлигини камайтиради. Бош мияда қон айланишининг ўткир ва сурункали ишемик бузилишларида ишемия ўчоғида қон айланишини яхшилайди, қонни ишемияланган соҳалар фойдасига қайта тақсимланишига ёрдам беради. Кўз тубининг васкуляр ва дистрофик патологиясида самаралидир. Препарат сурункали алкоголизмга бўлган беморларда абстиненция синдромида нерв тизимининг функционал бузилишларини йўқотади.\nЮрак ишемик касаллигини (стенокардия, миокард инфаркти), сурункали юрак етишмовчилиги ва дисгормонал кардиомиопатияни мажмуавий даволаш таркибида, шунингдек бош мияни қон билан таъминланишини ўткир ва сурункали бузилишларини (инсульт ва цереброваскуляр етишмовчилик) мажмуавий даволашда қўлланади.\nГемофтальм ва тўр пардага турли этиологияли қон қуйилишлари, тўр парданинг марказий венаси ва уни шохларини тромбози, турли этиологияли ретинопатияларда (диабетик, гипертоник) қўлланади.\nИш қобилиятини пасайиши; жисмоний зўриқиш;.\nСурункали алкоголизмдаги абстиненция синдромида (алкоголизмни специфик даволаш билан мажмуада) қўлланади.\nҚўзғатувчи самарани ривожланиши мумкинлиги туфайли куннинг биринчи ярмида қўллаш тавсия қилинади.\nЮрак-қон томир касалликлари. Мажмуавий даволаш таркибида кунига 0,5-1,0 г дан вена ичига (инъекция учун эритма 5-10 мл 500 мг/5 мл) буюрилади, ҳамма доза бир йўла ёки иккига бўлиб қабул қилинади. Даволаш курси – 4-6 ҳафтани ташкил қилади.\nБош мияда қон айланишини бузилиши. Ўткир босқичи – 0,5 г дан кунига 1 марта вена ичига 10 кун давомида, сўнгра перорал дори шаклини қабул қилишга ўтилади. Умумий даволаш курси – 4-6 ҳафтани ташкил қилади. Сурункали бузилишлар – перорал дори шакли қўлланади. Такрорий курслар (одатда йилига 2-3 марта) шифокор маслаҳатидан кейин ўтказилиши мумкин.\nТўр парданинг қон томир патологияси ва дистрофик касалликлари:\nПарабульбар 0,5 мл инъекция учун 500 мг/5 мл эритмаси 10 кун давомида қўлланади.\nАқлий ва жисмоний зўриқишлар:\nКатталарга 0,5 г вена ичига (5-10 мл инъекция учун эритма 500 мг/5 мл) кунига 1 марта. Даволаш курси – 10-14 кун. Зарурати бўлганида даволаш 2-3 ҳафта ўтгач такрорланади.\nЮрак-қон томир тизими томонидан: кам ҳолларда – тахикардия, артериал босимни ўзгариши;\nМНТ томонидан: кам ҳолларда психомотор қўзғалишлар.\nОвқат-ҳазм қилиш тизими томонидан: кам ҳолларда – диспептик ҳолатлар.\nАллергик реакциялар: кам ҳолларда – терини қичиши, қизариш, тошма, шишлар кузатилиши мумкин.\n– бош мия ички босимини ошиши (шу жумладан веноз оқимини бузилиши, бош мия ички ўсмалари);\n– МНТ нинг органик шикастланишлари;\n– ҳомиладорлик, лактация даври;\n– препаратга юқори сезувчанлик;\n– 18 ёшгача бўлган болаларда қўллаш мумкин эмас.\nКоронар қон томирларини кенгайтирувчи, айрим гипотензив препаратлар, юрак гликозидларининг таъсирини кучайтиради. Антиангинал воситалар, антикоагулянтлар, антиагрегантлар, антиаритмик воситалар, диуретиклар, бронхолитиклар билан бирга қўллаш мумкин. Ўртача тахикардия ва артериал гипотензияни ривожланиши мумкинлиги туфайли, нитроглицерин, нифедипин, альфа-адреноблокаторлар, гипотензив воситалар ва периферик вазодилататорлар билан мажмуавий қўллашда эҳтиёткорликка риоя қилиш керак.\nСурункали жигар ва буйрак касалликлари бўлган пациентларга препаратни узоқ муддат қўлланганда эҳтиёткорликка риоя қилиш керак.\nМельдонийни болаларда қўллаш бўйича етарли маълумотлар йўқ.\nКардиология бўлимларида ўткир миокард инфаркти ва ностабил стенокардияни кўп йиллик даволаш тажрибаси, ўткир коронар синдромида мельдоний биринчи қатор препаратлари эмаслигини кўрсатади.\nҲомиладорлик вақтида ва эмизиш даврида қўлланилиши.\nҲомиладорлик вақтида препаратни қўллашнинг хавфсизлиги исботланмаган.\nҲомилага мумкин бўлган ноҳуш таъсирлардан сақланиш учун, уни ҳомиладорлик даврида буюрилмайди.\nОна сути билан препарат чиқарилиши аниқланмаган. Агар мельдоний билан даволаш она учун зарур бўлса, унда болани эмизиш тўхтатилади.\nАвтотранспорт воситаларини бошқариш ва бошқа ҳаракатланувчи механизмларга хизмат кўрсатиш қобилиятига таъсири\nПсихомотор реакциялар тезлигига мельдонийнинг ноҳуш таъсири ҳақида маълумотлар йўқ.\nПрепарат болалар ололмайдиган жойда сақлансин ва уни яроқлилик муддати ўтганидан сўнг қўлланмасин.\nСимптомлари: артериал босимни пасайиши, бош оғриғи, тахикардия, бош айланиши, умумий ҳолсизлик.\nИнъекция учун эритма 10%. 10 дона ампуладан қўллаш бўйича йўриқномаси ва ампулани очиш пичоғи билан бирга картон қутига жойланган.\nЁруғликдан ҳимояланган жойда, 15-250С дан юқори бўлмаган ҳароратда сақлансин.\nОлдинги мақолаМельдоний капсулалар15.04.2018


Шавкат Мирзиёев Эрон Ислом Республикаси Президентига ҳамдардлик билдирди\nЎзбекистон Республикаси Президенти Шавкат Мирзиёев Эрон Ислом Республикаси Президенти Ҳасан Руҳонийга ҳамдардлик билдирди.\nСариосиёда йилига 1,2 минг тонна трикотаж маҳсулотлари ишлаб чиқариш қувватига эга янги корхона иш бошлади\nСариосиё туманида Германиянинг “Ttrützschler gmbh & co. kg” компанияси ускуналари билан таъминланган “Сурхон текстиль кийимлари” фабрикаси фаолияти йўлга қўйилди. Йилига 1,2 минг тонна трикотаж маҳсулотлари ишлаб чиқаришга ихтисослаштирилган мазкур корхонада 200 иш ўрни яратилди.\nК. Арипов фавқулодда вазиятларнинг олдини олиш ва бартараф этиш бўйича Германия тажрибасини ўрганди\nЎзбекистон Республикаси Фавқулотда вазиятлар вазирлигининг хабар беришича, 2017 йилнинг 6-7 ноябрь кунлари Фавқулодда вазиятлар вазирининг биринчи ўринбосари К. Арипов Берлин ва Бонн шаҳарларига (Германия) ташриф буюриб, фавқулодда вазиятларнинг олдини олиш ва бартараф этиш борасидаги Германия тажрибаси билан яқиндан танишди.\nМамлакатимизда Глобал тадбиркорлик ҳафталиги бошланди\nЎзбекистон ёшлар иттифоқининг марказий кенгашида шу йилнинг 13 — 19 ноябрь кунлари Тошкент, Самарқанд ва Фарғона шаҳарларида ўтказиладиган Глобал тадбиркорлик ҳафталиги тадбирларига старт берилди.\nОдам савдоси билан шуғулланган 216 нафар шахснинг жиноий қилмишларига чек қўйилди\nМиллий матбуот марказида Миллий хавфсизлик хизмати томонидан “Ноқонуний миграция ва одам савдосига қарши кураш” мавзуида брифинг ташкил этилди.\n“Суннат тўйи — миллат тўйи”\nЮртимизда “Суннат тўйи — миллат тўйи” тантаналарини ўтказиш анъана тусини олмоқда. “Халқ билан мулоқот ва инсон манфаатлари йили” Давлат дастури доирасидаги бундай тадбирларга Навоий вилоятида ҳам кенг ўрин берилган.


Тўрткўл тумани ҳокими ёшлар билан учрашди. Натижа қандай бўлди?- Kruz.uz\nТўрткўл тумани ҳокими ёшлар билан учрашди. Натижа қандай бўлди?\n17:57, 13.06.2018 808 0 Тўрткул тумани\nТўрткўл туманида фаолият олиб бораётган фаол ёш тадбиркор ва ҳунармандлар ҳамда коллеж битирувчиларининг муаммо ва таклифларини ўрганиш мақсадида туман ҳокими Неъматилла Маткаримович ёшлар билан учрашди.\nУчрашувда ёш тадбиркор, ҳунармандлар, ёшлар иттифоқининг туман Кенгаши аъзолари, ҳамкор ташкилотлар аъзолари, коллеж битирувчилари ҳамда фаол ёшлар иштирок қилишди.\nУчрашувда тумандаги ёшлар ўзларининг муаммоли масалалари бўйича туман ҳокимига мурожаат қилишди. Ёшлар томонидан билдирилган муаммоларни ҳал қилиш бўйича тегишли мутасадди ташкилотларга тегишли топшириқлар берилди ҳамда бир қанча муаммолар шу жойнинг ўзида ҳал қилинди.\nМисол тариқасида Фаррух Ражапбаевнинг очиқ-овқат маҳсулотлари ишлаб чиқариш учун ҳамда Асадбек Шодиевнинг сартарошҳона очиш учун сўраган кредитларини кам фоизли миқдорда ажратиш учун тижорат банклари туман бўлимлари раисларига топшириқлар берилди.\nУчрашув очиқ мулоқот тарзида савол-жавобларга бой тарзда ўтди.


СИЁСАТ ОЛАМИДАГИ КАТТА ЎЙИН - blog.xabar.uz\nСиёсат оламида юз берган, бераётган жараёнлар, бериши мумкин бўлган таҳдидлар ҳақидаги ишончли маълумотлар асосида тайёрланган. Хуллас, сиёсат оламидаги катта ўйин.\nРоссия подшоҳи Пётр I 1717 йили ўзининг азалий орзуси бўлмиш Ҳинд океани қирғоқларига чиқиш учун илк қадамини ташлайди. Бу йўлда унинг олдидаги тўсиқлар эса Марказий Осиё хонликлари, Афғонистон ва Эрон эди. Айнан 1717 йилда Пётр I Хива хонлигига илк экспедицияни юборади. Кучли қуролланган ушбу экспедицияга княз Александр Бекович-Черкасский бошчилик қилади. Қўшин улкан саҳродан жуда катта қийинчилик билан ўтади, кўпчилик сувсизликдан қирилиб кетади. Аммо шунга қарамай Бекович-Черкасский Хивага етиб келади. Хива хони Шерғозихон у ва шерикларини илиқ кутиб олади, аммо шаҳарга киритмайди ва шаҳар кираверишидаги хонадонларга жойлайди. Бу хоннинг ҳийласи эди. Тунда экспедиция аъзолари қириб ташланади. Бор-йўғи қирқтача киши қочиб қутулади. Шундай қилиб Хива ўз мустақиллигини яна бир ярим асрга сақлаб қолади ва русларнинг Марказий Осиёга бўлган илк босқинчилик сиёсати муваффақиятсизлик билан тугайди.\nБу пайтга келиб Ҳиндистонда империя ўрнатган (1858-1947) британияликлар минтақадаги манфаатларини ўз ҳудудларини кенгайтиришга ва Ҳинд океанига қараб интилаётган руслардан ҳимоя қилишга бел боғладилар. Шундай қилиб дунёга якка ҳукмронлик қилиш учун «ўйин» бошланди. Бу «ўйин» 1813 йилдан, яъни бутун дунёни титратган Наполеон таҳдиди деярли барҳам топган пайтдан бошланиб 1907 йилгача, яъни Учлар иттифоқи (Германия, Австрия-Венгрия ва Италия)га қарши Антанта иттифоқи (Англия, Франция ва Россия империяси) тузилгунга қадар давом этди. Йиллар давомида икки давлат чегаралари Помирга қадар яқинлашиб келди. Руслар Марказий Осиёга юриш қилаётган вақтда инглизлар Ҳиндистоннинг шимолидаги ерларга қараб кела бошлашди ва натижада икки давлат ўз чегараларини аниқлаштириб олишга мажбур бўлди. Афғонистонда муваффақиятсизликка учраган Британия империяси ўз даъвосидан воз кечди ва 1879 йилда Афғонистон ҳудудида мустақил, демилитаризациялашган, буфер давлат ташкил этилди. Бу «ўйин»даги қизиқ жиҳат шундаки, иккала давлат ҳам шу давр мобайнида бирор марта юзма-юз тўқнаш келмаган. Фақатгина Қирим урушидан ташқари. Аслида «Катта ўйин» шу билан барҳам топиши керакдай туюлади. Аммо инсоният тарихидаги энг хавфли «ўйин»лар ҳали олдинда эди.\nБиринчи жаҳон уруши 1918 йили Антанта ғалабаси билан якунланди. Мағлубиятга учраган давлатлар ҳудудлари бўлиб олинди. 1920 йил 10 август куни Севр шартномаси имзоланди, унга мувофиқ 1299 йилдан буён Яқин шарқда ҳукмронлик қилган улкан Усмонли империяси парчаланиб кетди. Эгей денгизи бўйлари Грецияга, араблар ерлари эса Франция ҳамда Британия назоратига ўтди. 1920 — 1923-йилларда бой берилган ҳудудларни қайтариб олиш учун Мустафо Камол Отатурк бошчилигида олиб борилган уруш натижасида 1923 йил 24 июлда Лозанна шартномаси имзоланди ва бу Севр шартномасини бекор қилди. Шартномага мувофиқ бутун Анатолия ва Шарқий Фракия Туркияга қайтарилди, Туркияда қолаётган 1,6 миллион грек Грецияда яшаётган 385 минг мусулмон туркларга алмаштирилди, Истанбулдан ташқари ҳудудларда яшаётган арманлар чиқазиб юборилди. 1923 йил 29 октябр куни Туркия республика деб эълон қилинди. Мағлубиятга учраган Германия империяси ҳам ўз ҳудудларидан айрилди. Жумладан Франция-Пруссия уруши даврида қўлга киритган Элзас ва Лотарингия Францияга қайтариб берилди. Австрия-Венгрия империяси эса Австрия ва Венгрия давлатларига бўлиниб кетди. Айнан мана шу уруш давомида дунёга ҳукмронликни даъво қиладиган яна бир куч етишиб чиқа бошлади. Уруш бошида бетараф қолиб, кейинчалик ғалаба қозонаётган томонни қўллаб-қувватлаган бу давлат урушдаги энг катта ғалабани қўлга киритди. Қурол-яроғ савдосидан улкан даромад кўрган бу давлат кейинчалик Германиянинг тикланиши ва фашистларнинг ҳокимият тепасига келишига замин ҳозирлади. ХХ асрнинг ўзидаёқ дунёнинг энг кучли давлатига айланди. Гап айнан сиз билган Америка Қўшма Штатлари ҳақида кетмоқда. Маълумки, футбол ўйинида чарчаган ўйинчилар кучга тўла, бақувват ўйинчилар билан алмаштирилади. АҚШ «ўйин»га мана шундай ўйинчи сифатида кириб келди ва «ўйин»ни кучайтириб юборди. 1929 — 1932-йиллардаги инқироздан бир амаллаб чиқиб олган америкаликлар Европада ўйинга қизғин тус беришга қодир бўлган янги кучларни тайёрлай бошлашди. Бу Ҳитлер бошчилигидаги фашистлар Германияси эди. Бундан буёғига «ўйин» қизигандан қизиди. 1939 йилдан бошланган Иккинчи жаҳон урушида Германия бирин-кетин ғалабаларга эриша бошлади ва Европани деярли эгаллаб олди. Энди ҳитлерчиларнинг эътибори Шарқий Европада кучайиб бораётган янги кучга қаратилди. Бу Совет иттифоқи эди. 1941 йилнинг 22 июн куни «Барбаросса» режаси асосида Совет иттифоқига уруш очилди. Урушнинг дастлабки босқичида қизил армиянинг урушга мутлақо тайёр эмаслиги сезилиб қолди ва фашистлар Москвагача етиб келишди. Совет иттифоқида бу урушга Улуғ ватан уруши дея ном берилди ва ҳамма урушга жалб этилди. Бу сафар ҳам русларга иттифоқчи ролини Франция ва Буюк Британия ўйнади. Аслида ўша пайтда Буюк Британия бош вазири бўлган Уинстон Черчилл коммунизмнинг ашаддий душмани эди, аммо фашизм коммунизмдан кўра хавфлироқ бўлиб чиқди ва бу нарса уни коммунистлар билан бирлашишга мажбур этди. Совет иттифоқининг иштироки урушнинг якунига ўз таъсирини ўтказмай қўймади. 1941 йил 7 декабр куни АҚШнинг Ҳавайи оролларидаги ҳарбий базаси Перл-Харбор Германиянинг иттифоқчиси бўлган Япония томонидан бомбардимон қилинди ва АҚШ ҳам бу урушга қўшилди. Узоқ Шарқда ҳам фронт очилди. 1945 йилгача давом этган уруш бу сафар ҳам Германия ва иттифоқчиларининг мағлубияти билан тугади. Урушда 50 миллиондан ортиқ одам ҳалок бўлди, миллионлаб кишилар ногирон бўлиб қолди, қанчадан-қанча шаҳарлар вайронага айланди. Бу сафар ҳам АҚШ урушдан бойиган ҳолда чиқди. Дунё олтин захирасининг ярмини ўзиники қилиб олган АҚШ якка ҳукмронга айланганди гўё. Гўё ҳаммаси тугагандек, бошқа ўйин бўлмайдигандек эди. Аммо бу билан ҳам бу «ўйин» ниҳоясига етмади.\nОхирги вақтларда Яқин Шарқда мағлубиятга учраган ИШИД террорчилар гуруҳининг омон қолган «аскарлар»и Афғонистон шимолида тўпланишаётгани ҳақидаги гаплар бот-бот қулоққа чалинмоқда. Шу йилнинг 26—27-март кунлари бўлиб ўтган, Афғонистоннинг энг долзарб муаммоларига бағишланган «Тинчлик жараёни, хавфсизлик соҳасидаги ҳамкорлик ва минтақавий шериклик» мавзусидаги халқаро конференцияда Россия Ташқи ишлар вазири Сергей Лавров ҳам «Афғонистонда катта таъсирга эга бўлаётган «Толибон» ҳаракати вакилларининг террорчилик фаолияти» ва «минтақада ўсиб бораётган ИШИД кучлари» ҳақида гапириб ўтди. У бундан олдин ҳам худди шундай баёнотлар билан чиқиш қилганди. Бундай баёнотлар «ўйиннинг» яна Марказий Осиёга қайтиши борасида хавотирларни юзага келтирибгина қолмай, балки минтақа давлатларидан янада ҳушёрроқ бўлишни талаб қилади.\nЯхши мақола экан )


Монреалдаги ўйин чоғида теннисчи Жокович марихуана ҳидини сезганини айтди\n17:33 / 16.08.2015\nСербиялик ракетка Новак Жокович Канаданинг Монреаль шаҳрида ўтказилаётган профессионал теннисчилар уюшмаси турнирининг франциялик Жереми Шардига қарши ўтказаётган ярим финал учрашуви чоғида ҳакамга кортда марихуана ҳиди келаётганини маълум қилди. Унинг сўзларини Германиянинг Bild нашри келтирди.\nЯрим финал Жоковичнинг 6:4, 6:4 ҳисобидаги ғалабаси билан якунланди. Аммо ўйин пайтида теннисчи боши айланаётганини, бунга трибунадан марихуана ҳиди келаётгани сабаб бўлганини маълум қилди.\n“Мен бош айланишига қарши курашаётган пайтимда кимдир ҳаётдан лаззатланиб ўтирган экан. Натижа ёмон эмас, лекин мен яхшироқ ўйнашим ҳам мумкин эди. Мен ҳакамга буни маълум қилдим, лекин у нима ҳам қила олар эди?”, – деди сербиялик спортчи.\nТурнир финалида Жокович британиялик Энди Маррей билан беллашади. Маррей, ўз навбатида, ярим финалнинг бошқа баҳсида Япония вакили Кей Нисикоридан устун келди (6:3, 6:0).


Валюта бозорини либераллаштириш учун халқаро молия институтларидан қарз олинмайди\n19 октябр 2020, Тошкент вақти: 21:44\nЎзбекистон валюта бозорини либераллаштириш учун халқаро молия институтлари кредитларини жалб этмайди.\nБу ҳақда Тошкентдаги халқаро пресс клубда 26 июль куни ўтган анжуманда Молия вазири ўринбосари Мубин Мирзаев маълум қилди.\nМирзаевга кўра, валюта бозорини либераллаштириш жараёнида ҳукумат 3 ойлик импортга етадиган захира маблағига эга бўлиши лозим.\nЎзбекистоннинг бу борадаги захираси эса таҳминан 20 -25 миллиард долларни ташкил қилади ва бу 2 йиллик импорт қийматига тўғри келади.\nВазир ўринбосари валюта бозорини либераллаштириш йўналиши учун мўлжалланаётган жамғарма 100 миллион доллар қийматига тенг эканини айтар экан, бу маблағлар биринчи галда зарур бўлган маҳсулотлар нархини бир маромда ушлаб туриш учун ишлатилишини билдирди.\nАйни пайтда Марказий банк раиси ўринбосари Саидкамол Хўжаев яқин орада жисмоний шахслар ҳеч қандай тўсиқларсиз банкоматлардан нақд пул ечиб олиш, валютани бозор нархида сотиб олиш ёки сотиш имкониятига эга бўлишларини билдирди.


Бошланғич партия ташкилоти кўмагида юзта хонадоннинг оилавий тадбиркорлари меҳнат дафтарчаларига эга бўлишди / ADOLAT ижтимоий-сиесий газетаси\nБошланғич партия ташкилоти кўмагида юзта хонадоннинг оилавий тадбиркорлари меҳнат дафтарчаларига эга бўлишди\nАввало, бошланғич партия ташкилоти жамоатчилик назоратини амалга оширишда нафақат сиёсий кучнинг таянчи, балки ҳудуд аҳолиси, кексаю ёш ўзининг ишончли ҳамкори, у ёки бу масала ҳал этилишини таъминлашга қодир куч деб биладиган тузилма сифатида намоён бўлиши зарур.\n— Булунғур туманидаги ҳунармандчилик касб-ҳунар коллежида 12 та маҳалланинг минг нафардан зиёд ёшлари ўқийди, — дейди БПТ раиси, тарих фани ўқитувчиси Ботирали Абдуллаев. — Коллеждан энг олис маҳаллагача бўлган масофа 20 километрдан ортиқроқ бўлса-да, ўқувчиларнинг давомати деярли юз фоизни ташкил этаяпти. Шу ўринда маҳаллий Кенгаш депутатлари кўмагида жамоатчилик назоратини ишга солиб, маҳаллалар ва коллеж оралиғидаги жамоат транспорти қатновини яхшилашга эришганимизни алоҳида таъкидлаб ўтиш керак. Ҳокимлик ва тегишли бошқарув ташкилотлари, хусусан, автомобиль ва дарё транспорти ҳудудий идорасига мурожаатларимиз асосида транспорт қатнови йўналишлари ва вақт жадвалига оид қабул қилинган тегишли қарор ижросини бугун ҳам мунтазам назорат қилиб бораяпмиз. Демоқчиманки, БПТнинг жамоатчилик назорати бир марталик, мавсумий тадбир эмас. У фуқаронинг қонуний ҳуқуқ-талабларидан бошқарув идораларини ҳар доим огоҳ этиб туриши, раҳбарлик масъулиятини чуқур англашга ундаши лозим. Жамоатчилик назорати ва унинг самарадорлигига айнан шундай талабчанлик ва қатъият билан эришиш мумкинлиги хусусида БПТ аъзоларидан ўқитувчи Элдор Болтаев, ёш сафдошимиз, коллежнинг III босқич ўқувчиси Азиза Баҳодирова ва бошқалар ҳам ўз фикр-мулоҳазаларини билдиришди.\n— Маҳаллалардаги ободончилик, фаровон турмуш одамлар дунёқарашидан, атрофдаги ўзгаришларга онгли муносабатидан бошланади, — дейди БПТ аъзоси Баҳриддин Жалилов. — Шу боис партия фаоли сифатида маҳалладошлар билан ҳар галги учрашув, мулоқотлар чоғида ижтимоий муаммоларга фуқаролик позициясидан туриб қарашга, уни ҳал этишнинг мақбул йўлларини излашга, таклиф ва мурожаатларимизни депутатларимиз орқали маҳаллий ҳокимиятнинг вакиллик органига олиб чиқишга ҳаракат қиламиз. Мурожаат эгаларига қонуний ҳуқуқ-ваколатлардан фойдаланиш йўлларини ўргатамиз. Шу боис маҳалладошлар доим биздан маслаҳат ва йўл-йўриқ сўрашади. Тадбиркорлик масаласида ёрдам кутишади. Халқ билан амалий мулоқот, ҳамкорлик туфайли “Гулистон” маҳалласида тадбиркорлик кенг миқёсда йўлга қўйилгани ибратлидир. Бу ерда айни пайтда 300 кишини иш билан таъминлаган “Мароқанд” ип йигирув корхонаси ва 200 фуқарога даромадли иш ўрни таклиф этган “Имон текс” трикотаж фабрикаси фаолият юритмоқда. Ҳар иккала корхонанинг ишчи-мутахассислари ҳунармандчилик коллежининг кечаги битирувчиларидир. БПТ аъзолари улар билан алоқани мустаҳкамлаш мақсадида корхонада тез-тез бўлиб, давра суҳбатлари ўтказиб туришади.\nМаҳалладошларининг муносиб меҳнат ва яшашга бўлган интилишларини қўллаб-қувватлаш партия фаоллари ва маҳаллий Кенгаш депутатлари ҳамкорлигининг асосий мақсадига айлангани маҳаллаларда оилавий тадбиркорлик тобора кенг қулоч ёзиб, қурилиш-ободончиликлар кўлами кенгайиб бораётганига ижобий таъсир кўрсатмоқда. Ёки салкам 4 минг нафар аҳоли истиқомат қилаётган “Гулистон” ва “Дўстлик” маҳаллаларидаги йўлсозлик, коммунал соҳалардаги айрим муаммоларни ҳал этиш дастурга киритилгани ҳам БПТнинг депутатлар билан яқин ҳамкорлиги натижасидир. Биргина оилавий тадбиркорликни қўллаб-қувватлаш, уларни тижорат банкларининг имтиёзли кредитлари билан таъминлаш туфайли ўнлаб оилаларда томорқа хўжалиги, чорвачилик, паррандачилик билан шуғулланиш ривожланиб, арзон маҳсулот етиштириш имконияти туғилди. Бугун ҳар иккала маҳаллада юздан ортиқ оила тадбиркорлик билан банд. Партия фаоллари уларга меҳнат дафтарчаси очилишига кўмаклашишиб, оилавий меҳнат учун қонуний кафолат яратмоқда.\nҲа, БПТ аъзолари аҳолининг турмуш даражасини яхшилаш учун ўз ҳозиржавобликларини намоён этмоқдалар. Тегишли бошқарув идораларидан зарур масъулият талаб қилмоқдалар. Жамоатчилик назоратидан ўринли фойдаланмоқдалар. Бундай ёндашув, қатъият ва ишчанлик партия ташкилотининг муҳим бўғини ҳисобланган БПТга электорат ишончини қозониш, халқ билан ҳамқадам бўлишга шароит яратиши шубҳасидир.\nИжтимоий ҳамкорлик амалий натижалар бермоқда...\nРеспубликамизнинг барча ҳудудларида партия электорати манфаатларига сидқидилдан хизмат қилувчи ва дастурий мақсадларимиз ижроси учун курашувчи қуйи...\nСиёсий куч сафларининг жипслашуви қуйи тузилмалар ...\nЎзбекистон “Адолат” СДП Учқудуқ туман кенгаши Навоий вилоятидаги партия тузилмалари ичида пешқадам ташкилотлардан саналади. ...\nМуқобил энергия тарғиботидан жамоатчилик назоратиг...\nБашарти, БПТ сиёсий мавқега қайси йўллар билан эришаяпти ва бу ўз натижасини бераяптими, деб сўраладиган бўлса, лўнда қилиб шундай жавоб бериш мумк...\nҚуйи бўғинлар сафи кенгаймоқда...\nПартиямиз ғояларининг жойларда кенг тарғиб этилиши билан бирга халқ манфаатларини рўёбга чиқариш борасидаги амалий ишлар ҳудудларда ўз ижобий самар...


Бозор яна қўрқув гирдобида\nЖаҳон суғурта бозорида ҳаммадан баланд ва ҳаммадан қудратли ҳисобланган Америка Суғурта Гуруҳининг жар ëқасида экани¸ глобал молия бозорини қайтадан тўзитиб юборди.\nАҚШ ва Британиядаги йирик молия тизимларининг¸ тасаввур қилинганидан кўра ҳам чуқурроқ инқирозда экани маълум бўлгач¸ жаҳондаги қимматбаҳо қоғозлар нархи яна пастга шўнғиди.\nОсиë қимматбаҳо қоғозлар бозоридаги нарх-навони белгиловчи Токио биржалари¸ Ню Йорк ва Лондонда пайдо бўлган кўнгилсиз хабарлардан сўнг¸ сешанба куни 25 йил ичида кузатилмаган паст нарх билан иш бошлади.\nДушанба куни АҚШ даги 30 йирик ширкат акцияларидан таркиб топган Доу Жонс кўрсаткичи 12 йилдан бери қайд қилинган паст баҳода ëпилган бўлса¸ Лондондаги FTSE индекси 2003 йилги даражага тушди.\nЖаҳон бўйлаб қимматбаҳо қоғозлар нархининг яна пастлашига икки воқеа туртки бўлди.\nБиринчиси¸ АҚШ даги энг йирик суғурта ширкати бўлмиш AIG – Америка Суғурта Гуруҳи сўнгги чорак ичида 61¸7 миллиард доллар йўқотганини эълон қилди.\nБу эса¸ жаҳон корпорациялари тарихида шу пайтга қадар мисли кўрилмаган улкан йўқотиш ва шу билан АСГ нинг 2008 йил ичида кўрган талофати қиммати 100 миллиард доллардан ошиб кетди.\nАмерика корпоратив тимсолларидан бири бўлмиш бу гуруҳни қутқариш ишига душанба куни Вашингтон ҳукумати аралашди ва жаҳоннинг 120 дан ошиқ давлатида фаолият юрғизаëтган суғурта гуруҳини касод бўлишдан сақлаб қолиш мақсадида 30 миллиард доллар нақд пул ажратилажагини билдирди.\nШунга қарамай¸ АСГ нинг ўлим ëқасида экани¸ глобал молиявий бўҳроннинг энг кучли бўронлари ортда қолди¸ деган ишонч учун замин излаëтган сармоядорларни саросима домига ташламай қолмади.\nJeffries and Company ширкатининг қимматбаҳо қоғозлар бозори бўйича мутахассиси Арт Ҳоган¸ АСГ вазиятига оид хабар¸ айнан сармоядорлар кутаëтган мужданинг акси эканини айтади.\n- АСГ бугун ҳаммамизга жуда кўп молия тизимларининг ҳали жуда катта пулга зорлигини яна бир бор эслатди. Бу тизимларни тирик сақлаб қолиш учун жуда кўп сармоя керак бўлади. АСГ сақлаб қолиб¸ кейинчалик кичик-кичик бўлакларга бўлиб¸ сотиб юборишдан аввал¸ бугуннинг ўзидаëқ 30 миллиард доллар лозим¸ дейди Ҳоган.\nАмерика¸ шунингдек дунëдаги энг йирик суғурта ширкати бўлмиш АСГ тақдирининг қил устида тургани¸ глобал молия бозорини нисбий мувозанатдан чиқариб юбориш учун етарли асос бўлди.\nАммо Оқ уй матбуот котиби Роберт Гиббснинг айтишича¸ Обама маъмурияти келажакда жаҳон молия тизимини бу каби таҳликалардан озод қилиш устида ишламоқда.\n- Биз узоқ муддатда бу каби воқеаларнинг молия тизимига муттасил хавф солиши олдини олиш мақсадида ҳозирда АСГ ни қайта ташкиллаштириш учун лозим барча қадамни қўймоқдамиз. Шу нуқтаи назардан¸ бугунги қарор ўта муҳимдир¸ деди ҳукуматнинг суғурта ширкатини сақлаб қолиш учун 30 миллиард доллар ажратиш қарорини изоҳлаган Обама матбуот котиби.\nАСГ нинг мавҳум қисмати¸ жаҳон молия бозорларида янги саросимани бошлаб берган биринчи сабаб бўлса¸ айни куни Европанинг энг йирик банки ҳисобланмиш HSBC нинг ўтган йилги даромади 70 фоизга камайганига оид хабар¸ бу қўрқувни янада кучайтирган иккинчи омил бўлди.\nHSBC ўз фаолиятини давом эттириш учун 18 миллиард долларлик акция сотиши лозимлигини ҳам маълум қилди ва бу икки нохуш хабар глобал иқтисодий вазиятининг ўйланганидан кўра ëмонроқ эканидан берилган сигнал бўлди.\nДунëдаги энг йирик автомобилсозлик ширкати бўлган Тойота ҳам душанба куни омон қолиш учун ҳукуматдан 2 миллиард доллар қарз сўраганини эълон қилдики¸ бу глобал молия бозорлари учун ўлганнинг устига тепган бўлди.\nХалқаро таҳлилчилар¸ айни кунларда жаҳон бозори яна умумиятла қўрқув ва ноаëнлик домига тортилгани ва вазият муқимликка эришишдан аввал ҳали анча оғриқли жараëнлар юзага чиқажагини тахмин қилмоқдалар.


Kutubxona - Nusrat Rahmat. Mahv boʻlgan shahar (hikoya) / Kiril\nSiz shu sahifadasiz: Nusrat Rahmat. Mahv boʻlgan shahar (hikoya) / Kiril\nМуаллифНусрат Раҳмат Асар номиМаҳв бўлган шаҳар (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Нусрат Раҳмат  Услуб - Наср Шакл - Ҳикоялар Ёзув - Кирил\nТилЎзб Ҳажм45KBБезатишUzgen (admin@kutubxona.com) Қўшилган2012/10/08 Манбаhttp://www.ziyouz.com/index...\nНашр белгилари«Беҳбудийга баҳшида» ҳикоялар туркумиданiPad асбоблари\nМазмунБу асар Ўзбек электрон кутубхонасида («OʻzLib»да) жойлашган. OʻzLib — нотижорат лойиҳаси. Бу сайтда жойлашган барча китоблар текин ўқиб чиқиш учун мўлжалланган. Ушбу китобдан фақатгина шахсий мутолаа мақсадида фойдаланиш мумкин. Тижорий мақсадларда фойдаланиш (сотиш, кўпайтириш, тарқатиш) қонунан тақиқланади.\nМаҳв бўлган шаҳар (ҳикоя)\nLotin yozuvda Нусрат Раҳмат\nДушман маҳв этган шаҳар ор-номуси топталган қизга ўхшайди.Лев Толстой\nУрушни ҳамиша ёмон одамлар бошлашади, аммо унда асл инсонлар нобуд бўлади.Эрнест Хемингуей\n1868 йилнинг айни тут пишиғи маҳали кекса Cамарқанд қаттол душман кўланкасидан сесканиб тушди; аниқроғи, титраб кетди. Манфур ёв аллақачон Зарафшон дарёсидан ўтган, Чўпонота ёнбағирларида чодир тиккан эди.Ҳамма қатори сокингина рўзгурзонлик қилиб келаётган аҳли Самарқанд дилига ғулғула солган ҳолда гармон чалишар, қийқириб, рақсга тутшишарди. Илло, кўнгилхушлик билан қон тўкиш истаги бир-бирига батамом зид, ғайри-ғайри тушунча бўлса ҳамки, бундай нохуш арафа, таассуфки рўй бериб бўлган эди.\nҚочган ҳам Худо дейди, қувган ҳам. Ўрислар гоҳ-гоҳида чўқиниб, Исо Масиҳ алайҳиссаломдан, яратганнинг ўзидан ҳидоят, мадад сўрашар; минглаб чақирим масофаларни умид билан босиб келган, ўз иборалари билан айтганда: содиқ проваславларни бенасиб қолдирмаслигини илтижо қилиб сўрашар, бу серҳосил замин, илиқ дарёлар, шовуллаган боғлар ўзлариники бўлишини қумсашар; шаҳаншоҳ ва қўмондонлари, ўт очар замбараклари, чапдаст қиличвоз казаклари билан зоҳиран фахрланишарди, албатта. Шу билан бирга ҳар бир жангчида талош қилишга рухсат бериладими, йўқми, барибир, уйга қуруқ қўл билан қайтмаслик, бирор нимарсалик бўлиб боришдек зоҳирий истак ҳам йўқ эмасди. Мусулмонлар олтин тақинчоқларга, қимматбаҳо буюмларга ўч бўлишини кўпроқ тилга олишиб, шу мавзуда эзмалик билан ҳазиллашишларининг боиси ҳам мазкур ҳирснинг намоён бўлишидан ўзга нарса эмасди.\nРус зиёлиларининг катта бир қисми эса, инчунин, бу ердаги командирлар мазкур урушни тарихий зарурат деб билишар, бунга ўзгаларни ҳам ишонтирмоқчи бўлишарди. Боиси: сартлар қолоқ, оми одамлар – уларга кимдир маънавият, маърифат эшигини очиши керак; бу миссияни Худо биз – русларга раво кўрган, деган тушунчада эдилар. Шу билан бирга айрим нописандларда: сатрларнинг ҳозирги тариқа илмсиз бўлгани маъқул, деган мужмал менсимаслик ҳам йўқ эмасди. Самарқанд – денгизга чиқишимиздаги бир бекат бўлиб қолади, деб ўйлашарди бундай тоифадагилар.\nХуллас, сабаб, моҳиятини ўша замон одами ҳам ҳам, ҳозиргилар ҳам тушунавериши қийин бўлган фикрлар, муносабатлар мақсадлар.\nЙўқ, фотиҳларнинг шаҳар остонасига келиб қолиши дафъатан рўй берган ёҳуд кутилмаган тасодиф эмасди: Самарқанд бозорларида олтин буюмлар, қурол-аслаҳа, от-арава қимматлашиб, ҳовли-жой, рўзғор ашёлари, кийим-кечак арзонлашганига бир неча ойлар чамаси бўлганди. Буларнинг бари эл-улуснинг анчайин нотинчлигидан далолат берарди.\nРуслар йўл-йўлакай шаҳар-қишлоқларни хароб этиб келишаётганлиги, оламни даҳшатга соладиган замбараклари билан қалъалар, қадимий обидаларни ҳоки-туроб қилиб, қаршиларидан чиққан кишини – у болами, аёлми, чолми –авсиз қириб, олға силжишаётганидан шаҳар аҳли бохабар эди, албатта. Чунки бу халқ турли низо-ю урушлардан жуда-жуда зада бўлиб кетган эди.\nЁғий бостириб келаётган шаҳарнинг руҳини тасаввур қилиш қийин эмас. Ўпкаси тўлиб турган қиз болага ўхшайди у. Бундай маҳзун дамларда киндик қонинг томган тупроқ, ватан тушунчаси теранлашади; ёвга, энг аввало, унинг подшоси, қумондонига ўлим тилашади; ор-номуси бўлган эркак қўлига қурол олади; шу билан бирга хотин-халаж, бола-чақа тақдирини хавотирона ўйлашади, уларни қутқариш ташвишида бўлишади.\nХўжаи Абду Дарун масжидининг мударриси, имом хатиби Беҳбудхўжа чандон хавотир тортди: душман Панжакент йўлини тўсиб қўйса, хотин-халажни Бахшитепага – қайнонасиникига қочириш нияти рўёбга чиқмай қоларди.\nАнчайин таҳликали пешин намозидан кейин у амри маъруф қилмади, ўрнига Парвардигорга илтижо этди: «Ё Халлоқи Карим! Раҳм-шафқатингни дариғ тутма! Афу эт, биз инсонларни, ҳидоят эт. Золимларни қаҳр эт, маҳв бўлсин зулм! Кофирлар дин-у диёнатимизни, азизу авлиёларимизни оёқ ости қилмоқчи. Ишончимизни комил эт, токи ғаёри динларни тупроғимизга оёқ бостирмайлик! Душман оёғимиз остига йиқилсин! Омин!»\nНогаҳонда Беҳбудхўжа намозхонлар ва мулловаччалар нигоҳидаги мўминлик зоҳирий интиқом билан алмашганини ҳис этди, бир неча дақиқалик каловланишдан кейин уларни беихтиёр Чўпонотага даъват этди. Одамлар йўл-йўлакай ўроқ, болта, пичоқ хуллас, қўлга илинганини олдилар.\nСамарқанднинг тошфарч кўчалари ҳам, тупроқ йўллари ҳам биз ҳозир «қочоқлар» деб атайдиган муслиму муслималарга тўлиб кетган эди. Қўқон араваларининг тақир-туқури, отларнинг безовта кишнаши, муйсафидларнинг нигоҳларидаги серғусса саросималик, боласини кўтариб олган аёлларнинг мунгли йиғлашлари жуда-жуда нохуш фалокат содир бўлаётганидан далолат берарди.\nБулар, беихтиёр тинчлик деб аталадиган маънавий неъмат ҳувайдо бўлган жойларни: кимдир Боғдод ёки Балхни; тағин кимдир Шаҳрисабз ёҳуд Термиздаги қариндошларни ёки шунчаки, инсон инсонга тиғ кўтармайдиган тоғу тошлар қўйнини мўлжаллаб, йўлга отлангандилар. Чумоли инини сув босса, энг аввало, болаларини тишида кўтариб қочганидек, булар ҳам зурриётни сақлаб қолиш инстинкти билан йўл босардилар.\nХайр, алвидо, Ватан!\nСени қайтиб кўроламизми йўқми - Худо билади.\nАммо шу билан бирга бир тоифа одамлар, гўёки шарққа отланганларга қасдма-қасд ўлароқ тескари томон шошилардилар. Булар, асосан, йигит ёшидаги эркаклар, суворийлар, мулловаччалар ... Муштини тугиб олган бу одамларнинг нигоҳларида қасос, интиқом ўти ёнарди. Аслида булар ҳам тинчлик учун қўлга қурол олишганди. Юрт осойишта бўлиши, аёллар, болалар мусофирликдан қайтиб келиши учун душманни йўқ қилиши талаб этиларди.\nЧўпонотадаги қирларнинг ёнбағирлари одамга тўлиб кетган эди. Фақат сарбозлар эмас, турли тоифа ва ёшдаги кишилар, ҳатто аёллар ҳам бор эди бу ерда. Кимлардан пилта милтиқ, қилич, найза ҳам кўринарди.\nОлдинги қаторда Амир Музаффарнинг қуролланган сарбозлари жангга шай эдилар. Тағин нарироқда эса шаҳар ҳокими ва қозикалонига қарашли жангчилар тизилишганди. Бу азаматларни кўриб, оломоннинг дили жилла таскин топарди.\nБеҳбудхўжа бир амаллаб тепаликка чиқди-ю, кўзи қамашиб кетди: дарёнинг икки соҳилидаги душман сон-саноқсиз эди. Суворалар, тўп ортилган аравалар, саф тортган отрядлар тартиб билан турар; фармон кутишарди.\n— Даюслар! – дилидагиси тилига чиқди унинг.\n— Эй, Оллоҳи азим, - илтижо қиларди бир муйсафид, - муте бандаларингдан лутфу-карамингни аяма! Тараҳҳум айла! Эй, нажоткори олам, эй таборак ва таоло! Бизга музаффарият ато эт! Эй, азизу-авлиёлар, ўзингиз қўлланг!\n— Шумо дар кужо, - зорланарди бир аёл, - эй соҳибқирони олам ...\nҲа, бундан таҳликали лаҳзаларда Амир Темурнинг ҳам ёдга олиниши бежиз эмасд, ахир Жаҳонгир севган шаҳарга, унинг пойтахтига ҳужум қилиш шаккоклик эмасми?! Амир Темур тириклигида шундай бўлармиди?! Ҳеч ҳам!\nЎз раиятининг осойишталигини сақлаган, уларга тинчлик ато этган юрт эгаларига Худодан раҳматлар ёғилсин!\nДурбин билан бу ҳолатни синчков кузатаётган генерал фон Кауфман зоҳирий хавотир аралаш мамнунлигини яширмай, адъютанти – офитсер казакка юзланди.\n— Форма, қара, сартлар кўпайишаяпти, -деди соф рус тилида.\n— Кузатаяпман, Константин Петрович; уюшмаган тарқоқдек, - деди у казак лаҳжасида ва қўшиб қўйди: - замбараклари ҳам кўринмайди.\nГарчанд озроқ ва эскироқ бўлса-да, тўплар бор эди. Адъютант бу гапни душманнинг анчайин ожизлигидан мамнунлигини изҳор этиш учун айтганди. Зеро, хўжасига қанақа гаплар ёқишини биларди у.\nГенерал Кауфман бунгача Туркистон генерал губернатори эди ва расмий жиҳатдан Бухоро амирлигига тобе бўлган бу шаҳарни буйсундиришдан олдин талайгина маълумот тўплаганди. Жумладан, шаҳар ҳокими Шерали Иноқ амирга буйсунмай қўйганлиги, ораларида ихтилоф борлиги, қозикалон ҳам шу кайфиятда эканлигини биларди. Булар бари айни муддао эди, чунки душман ҳамиша қалъанинг омонат жойларини излайди.\n— Аъло ҳазратари, командирлар дилтанг бўлишяпти, эҳтимол команда берилар, - сўради ўринбосарлардан бири.\nГенерал жавоб бермади. Унинг назарида, рақиб томондан оқ байроқ кўтариб, элчи келадигандай, шаҳарни жангсиз топширишга рози бўлишадигандай эди. Бундай тахмин асоссиз эмасди: унинг тасаввурича, рус империясига қарши турадиган куч йўқлигини ҳамда тузукроқ қурол-аслаҳага эга бўлмаган армия, ёхуд чўмич, ўроқ кўтариб чиққан оломон тўпга ем бўлишдан ўзгасига ярамаслигини юрт эгалари идрок этишлари зарур, деб биларди. Ахир, ҳар қандай шароитда ҳам мантиқни мададга чақириш керак-ку!\nШу билан бирга, генерал ўзини яхши тарбия кўрган киши, деб ҳисобларди ва магарам, шаҳар қаршиликсиз таслим бўлса, камроқ қон тўкиларди, деган мужмал ниятда эди. Тағин: Инжилда ёзилган – «Сенга нафрат билан қарайдиганни, ҳатто душманингни ҳам сев», деган фатводан хабардор эди; бу ҳалқнинг ҳам урф одатлари, диний эътиқодлари, асрий обидаларини эътирофу эҳтиром қилишимиз зарур, деган унчалик қатъий бўлмаган зоҳирий фикрдан узоқ эмасди.\n— Аъло Ҳазратлари, талошга рухсат берилар, - сўраб қолди кимдир, - солдатлар анча йўлни босиб келишди ...\n— Йўқ, - кескин жавоб берди Кауфман, - шаънимизга доғ туширманглар! Қадларингни ғани тутинглар!\nЭртаси ҳам оқ байроқ кўтарган элчидан дарак бўлмади, жангчилар ва оломоннинг сони ва ғазаби ошиб борарди.\n«Майли, ўзларидан кўришсин; мадомики, сулҳга унашмас экан, рус замбаракларининг қудратини кўриб қўйишсин», надомат ила кўнглидан ўтказди у. Надомат чекканинг боиси шундаки, унинг зоҳирий тактикасига кўра, бу шаҳар таслим бўлса, навбатда турган Қўқон хонлиги, Хоразм давлатидагилар ҳам ўйлаб кўришарди – самарқандликлардан ибрат олишарди.\nҲадемай, бир неча чақиримга чўзилган тўплар олдида ҳаракатлар тезлашди; кўп ўтмай сарҳадлар оша команда янгради:\n— Огон! Огон! Огон!\nЗамбараклар нилидан бирин-кетин, аввал оппоқ тутун чиқар, сўнг қарсиллаган овоз қулоқни қоматга келтирарди; ловуллаб ёнаётган ўқлар дуч келган жойни хоку туробга айлантирарди.\nЖавобан, аввал амир жангчилари тўп, милтиқларини ишга солдилар, сўнг шаҳар ҳокимига қарашли кучлар душманни мўлжалга ола бошладилар.\nУруш! Инсоният бунёд бўлибдики, уни қоралайди. Лекин барибир, одамлар бир-бирларининг қонларини тўкаверадилар. Руслар ўз иборалари билан айтганда: сартлар ёки мусулмонларни ўлдириш учун бир неча минг чақирим масофани отда ёки пиёда босиб келганликлари боисини тушуниш, изоҳлаш мушкул.\nУруш! Нима учун? Очкўзликми, табиий эҳтиёжми, тарихий заруратми? Эҳтимол, моҳиятан, биз баримиз тарих қўлидаги қуролдирмиз ва унинг йўриғидан чиқолмаганимиз учун жанг қилармиз?!\nЙўқ,йўқ, менимча, бу энг аввало, маърифат ва жаҳолатнинг тўқнашуви аниқроғи, чап елкадаги юк (жаҳолат) вазнининг нисбатан ошиб кетиши оқибатидир.\nЖами динлар одам ўлдиришни қоралашади, аммо черковда чўқиниб олган насроний ҳам, мачитда саждага бош қўйган мусулмон ҳам қон тўкишдан ўзини тиёлмайди. Адолатсизлик устига – адолатсизлик: арзимас жиноятга қўл урган киши қамоққа тушади, аммо урушни бошлаб, минглаб кишиларнинг ўлимига, ногирон, ватангадо бўлишига сабаб бўладиган жиноятчи, кўпинча тарихда қолади.\nҲа, майли ... Нима бўлса ҳамки, урушни ҳеч қачон яхши одамлар бошлашмаган!\nЗум ўтмай қиличларини ўйнатиб, казаклар ҳам етиб келишди. Фронт чизиғидан (таъбир жоиз бўлса) ўтган рус жангчиларининг бир қисми ўнг қанотдаги сарвозлар билан қиличбозликни бошлаб юборди, оломон устига от солганлари эса ночор одамларнинг бошлари, қўлларини худди полиздаги карамни чопиб олаётгандай кесиб ташлай бошлашди. Атрофни отларнинг безовта кишнаши, ўқ ва шамшир овозлари, ярадорларнинг фарёди қоплади; чанг ва тўзон аралашмаси нафасларни буға бошлади. Олмон нима қилишини, қаёққа қочишини ҳам билмай қолди.\nБеҳбудхўжа беихтиёр орқага чекина туриб, узала тушиб ётган отни кўрди. Унинги ичак-човоғи чиқиб ётар, илтижоли инграрди. Ахир, Беҳбудхўжа энг аввало, мударрис яъни муаллим эди: у фақат болаларнигина эмас, жониворларни ҳам яхши кўрарди. Урушнинг бу илк қурбони русларга тегишли эканлигини унинг ғайриоддий эгаридан билди. Шу қисматни деб минг чақирим масофа босганлигидан надомат чекди.\nБуниси холва экан: сал нарироыда беҳуш ётган кишини таниб қолди у ўз ҳамкасби қўшни мачитда ишлайдиган мударрис бўлиб, бағоят мўмин ҳалол одам эди. Замбарак ўқими, ногаҳоний қиличми бир оёғини тиззасидан батамом узиб ташлаганди. Узилган оёқ нарироқда турар, ҳамон қон сизарди. Беҳбудхўжа ёрдам бериш илинжида ўша томонга интилган эди., аммо қўй подасига ўхшаб, бу даҳшатдан қочаётган оломон уни анча нарига суриб кетди. Бояги чанг, тўзон, тутун ҳидига қон ҳиди ҳам қўшилиб, нафаси қисилди ва ўзини бир чеккага оламан, деб инсон хуни қалқиб турган бир чуқурликда мурдалар айқайиб ётганини кўрди.\nКўп ўтмай бу мудҳишликларнинг бари уни карахт бир ҳолатга туширди: Беҳбудхўжа атрофдаги воқеаларни кўрар, эшитар аммо нима бўлаётганини обдон идрок этолмай қолганди. Зеро қон кечган кишининг девонавор ҳолатини тасаввур қилиб кўриш унча жўн иш эмас. Назарида Азроилнинг нохуш нигоҳи унга бот-бот қадалаётгандай ва бу табиийдай, аҳамиятсиздай эди. Негадир чекингиси ҳам келмас, ҳаётнинг мазмуни пучга айлангандай эди. Кимдир «Тақсир қочинг!» – деди (талабалардан бирортаси бўлса керак). Ҳалиги овоз унинг ёдига ўзи билан келагн талаба намозхонларни солди: нима бўлди экан шўрликларга?\nБеҳбудхўжа боши оққан томонга кетавериб, Чўпонотага туташ бўлган Работиғозиён қишлоғига келиб қолди. Бу ерда кўпгина уйлар ёнар, аммо ҳеч ким ўчирай демасди. Одамлар қочардилар – уй-жойдан, мол-мулкдан ҳам зарур бўлган тинчлик томонга – Шарққа шошардилар.\nУруш тақдири кечгача ҳал бўлди. Амир Музаффарнинг ишонган лашкарбошиси Усмонбек чекиниш ҳақида буйруқ беришга мажбур эди. Улар Бухоро йўлини олдилар. Лашкарбоши бир томондан қўлдан кетган Самарқанд учун изтироб чекар, Бухорои шарифда хушхабар кутиб ўтирган амир бу ҳолдан қаҳрга минишини билар ва шу билан бирга ўзини овутарди: «Самарқандликлар яхшиликларимизни билишмади – энди жазоларини тортишсин! Биз она шаҳримиз –Бухорони ҳимоя қиламиз – душманни Зирабулоқдан нарига ўтказмаймиз!»\nКазакларнинг содиқ атамани Кауфман кутган ташриф эртаси амалга ошди: шаҳар ҳокими ва қозикалонидан элчи келди. Номада қон тўкишнинг ҳожати йўқлиги баён этилиб, анча нисбий шартлар ҳам қўйилганди. Жумладан, Самарқандда азиз авлиёлар кўплиги шунинг учун шаҳарга киришда отдан тушиб, пиёда юриш кераклиги; шундай қилинганда бу юрт аҳли рус халқининг буюк подшоси Александр ҳазрат олийларига ҳамда уларнинг ботир саркардаси Константин Петрович Кауфман жанобларига садоқатли бўлиб қолиши узундан-узун, анчайин ғализ, кўтара носамимий тарзда ёзилганди.\nГенерал мийиғида кулди. Таржимонга истеҳзо билан буюрди.\n— Элчига тушунтир ва ёзиб бер – биз сулҳга розимиз! Аммо бизнинг ҳам шартларимиз бор: ҳоким билан қозикалон бизни рус таомилига кўра нон, туз билан пешвоз олиши керак. Чунки бу юртга яхши ният билан келганмиз. Подшоҳ ҳазратлари сартларга маърифат ва тинчлик ато этишга бел боғлаганлар. Мактаблар, касалхоналар очамиз, бу тупроққа бирорта душманни йўлатмаймиз ва ҳакозо.\nШундай кейин ҳам сиёсатнинг ғирром ўйинлигига ишонмасангиз, ихтиёр ўзингизда. Маърифат ва тинчлик каби буюк маънавий неъматлар номидан жиноят қилиш мунофиқлик, жаҳолатдан ўзга нарса эмас! Зеро бу неъматлар замбаракларга ортиб келинмайди!\nХўжаи Хизир масжиди олдида душман нон ва туз билан пешвоз олинганига Беҳбудхўжанинг ўзи гувоҳ бўлди.\n— Мусулмонлар, қаранглар, - мурожаат этди қозикалон аввал туркий сўнг форсийда, - Кауфман (у шундай талаффуз қилди) ҳазратларининг бир елкаларида Хўжаи Хизир, иккинчи елкаларида Хусан ибн Аббос руҳи; бу – Худонинг ҳоҳиши!\nБиз сиёсатни ғирромлик деймиз. Агар дин ҳам сиёсатлашса, алдам-қалдамга айланиб қолади. Шунинг учун кўпгина мамлакатларнинг конститутсияларидан дин сиёсатдан айри эканлиги алоҳида таъкидланади. Инсоният сиёсатлашган дин анархияга олиб келганига бот-бот гувоҳ бўлган.\nАммо Беҳбудхўжа батамом ўзига келолмагани учун бу гапларнинг моҳиятига унча эътибор беролмади, мушоҳада қилолмади. Фақат русларнинг байроғидаги икки бошли бургут ва уларнинг халақиб чиққан беўхшов тилларни кўрди. Тилини ўйнаётган икки бошли илонга ўхшаб кетди улар назарида. Унинг бир боши Хўжаи Хизир, иккинчси эса Қусам ибн Аббос ётган Шоҳизиндага қараб тургандай эди.\nКўп ўтмай Темурбек қурдирган ҳашаматли арк дарвозасига ҳам байроқ ўрнатилди. Бургутнинг бир боши хақиқатан ҳам Бўстонсаройга, иккинчиси Кўксаройга қараб турарди.\nБайроқ дегани шунчаки ёғочга илинтирилган латта эмас, у зафар ва тобелик, ғурур ва ўксирлик ва яна алланималардан дарак берадиган рамз ҳам.\nЭй, таҳқирланган ватан!\nЭй, топталган қадрият!\nҚайдасиз: спитаменлар, темурмаликлар, сарбадорлар!!!\nРусларнинг мазкур зафту зафари ҳақида ўша давр зиёлилари ҳам, бугунги сиёсатчи-ю тарихчилар ҳам турфа фикр-мулоҳазаларни айтишади ва табиийки, бундай мубоҳасалар келажакда ҳам давом этади. Агар амир Музаффар билан Шерали Иноқ иноқ бўлишганда ёхуд Бухоро амирлиги билан Қўқон, Хива хонлиги кучларни бирлаштирганда ё душманга қарши Сирдарё бўйларида жанг олиб борилганда, бу ҳол рўй бермасди, дейишади. Бир гуруҳ равшанфикрлар (ҳа, айнан улар) қозикалон билан ҳоким ортиқча қон тўкмаслик учун тўғри йўлни тутишди, деган фикрлардан қайтишмайди. Тағин бир гуруҳ зиёлилар: душманга қарши сўнгги дамгача курашиш зарур эканлигини таъкидлашдан чарчашмайди. Ким билсин, Кичик балиқлар ҳамиша катталарига ем бўлганидек, Россия ўз атрофидаги юртларни бирлаштириши тарихий зарурат эди, деган фикрлар ҳам йўқ эмас.\nЎзи шундай бўлади: у ёки бу тарихий жараёнга, ижтимоий воқеликка баҳо беришда, кўп ҳолларда шахсий манфаатлар назарда тутилади. Аммо тарих ва тақдир дейиладиган барҳақ бир қудрат борки, уни инкор этиб бўлмайди!\nЯшириб нима қилдик: бир замонлар бизнинг саркардаларимиз ҳам ўзга юртлар, шаҳарларни худди шу тариқа маҳв этишмаганми, бегуноҳ бандаларнинг қонини тўкишмаганми, ўша юрт бойликларини ташиб келишмаганми, фотеҳлик қилишмаганми?! Зеро, жамиики қилмишлар учун ҳатто ногаҳоний шуҳрат, зафар учун ҳам у дунёдагина эмас, шу ернинг ўзидаёқ жавоб беришга тўғри келади. Отаси оламдан ўтса, ўғли унинг қарзини тўлаши шарт қилиб қўйилгани сингари ўтган авлодлар учун фарзандларнинг товон тўлагани шу эмасми?!\nБоболаримиз инкор этган салтанатни бешафқат тарих ва тақдир инкор этгани, эҳтимол шудир!\nБуни тан олиш учун майда манфаатлардан андак устун бўлишимиз талаб этилади.\nМагарам инкорни инкор этиш қонунига таянадиган бўлсак, бу оламда бошланган ҳамма нарса: кун, тун, ой, йил, аср; тузум, салтанат тугашига иқрор бўлсак, қачонлардиррус империяси ҳам барбод бўлишига ишонмоғимиз лозим эди.\nХўш, бунга ҳам ишониб яшадикми?\nЙўқ, аслида менинг ҳам хулосаларим нисбий. «Илдизига қара», - дейди Арасту. Мен буни ўзгача талқин этардим: ҳар қандай ижтимоий воқеликнинг сабабигина эмас, сабабининг сабабига қараш тақозо этилади. Бунга эса менинг ҳам қувваи ҳофизам қосирлик қилади. Чунки бу илдизлар жуда чуқурликда.\nДушман маҳв этган шаҳар ор-номуси топталган қизга ўхшайди, деб ёзгандик.\n1868 йилнинг сарвида Самарқанд шу куйга тушди.\nБу ибтидо эди!\nУнинг интиҳоси қачон келишини ёлғиз Яратувчининг ўзи биларди.\nАсаларичиликда: оилани кучайтириш, деган ибора бор. Бирор уяда подшоҳ нобуд бўлса, ношуд чиқса, ёхуд кексайиб, раҳнамолик қуввати сусайса, асаларини уни кучлироқ оила билан бирлаштиради. Аммо бу жараён осон кечмайди. Асаларичи қатор тадбирларни кўришига қарамай, жанжал бошланади: икки томондан ҳам анча-мунча ари нобуд бўлади. Бундай пайтда ожиз оилада тирик қолганлар олдида уч йўл бўлади: ўлиш, оиладан чиқиб кетиш ёки янги подшоҳга хизмат қилиш.\nСамарқандликлар ҳам шу ҳолатда қолдилар. Кимдир қурбон бўлди, кимдир келгиндиларга қараб, юзига табассум суртди, талай кишилар эса бошқа юртларга бош олиб кетдилар. Беҳбудхўжа тўртинчи йўлни танлади – узоқроқ қишлоққа, аниқроғи, Бахшитепага бориб яшашни афзал билди. Бобокалони Хўжа Аҳмад Яссавийнинг: «Ватанидан ажралган – ҳамма нарсасидан жудо бўлади», - деган насиҳатини отасидан бир неча бор эшитганди.\nБеҳбудхўжанинг бу қарорини эшимтиб, Ҳайдар девкор ҳам унга эргашадиган бўлди.\n— Сиз билан бораман: дастурхонингиздан ушоқ териб, тирикчилик қиламан, - деди у ҳокисорлик билан.\n— Майли, - деди Беҳбудхўжа, - ёнимда бўлсанг, елкангга бош қўйиш мумкин.\nҲайдар девкор деганимиз аслида шаҳарга туташ Бадал қишлоғидан. Унинг отаси мачитнинг намозхонларидан эди.\n— Тақсир, - деди у бир куни намоздан олдин, - арзим бор: бизнинг авлоддан ҳам бирорта хат-саводли киши чиқса дегандим ... Дадам болалигимда мударрисга олиб борган эдилар, аммо уруш бошланиб кетди: бесавод бўлиб қолдим. Шунинг учун ўғлимни олиб келдим: гўшти сизники, суяги бизники. Аммо-лекин зеҳни жуда тез.\nМиттигина бола келиб, таъзим бажо келтирди.\n— Бунинг оти Ҳайдар девкор, - деди отаси.\nАммо у зеҳнли бўлиб чиқмади. Болага ўтин ёриш, ер ағдаришни буюрсангиз, завқ-шавқ билан ишларди-ю, имло ўрганишга келганда ... Ҳар ҳолда у завқли, одобли эди. Аммо тасодифни қаранг-ки, тақдири отасиникига менгзаб кетди: саводи чиқмай, уруш бошланди.\nБахшитепаликлар Дарёвот деб атайдиган бу қияликлар дарёга яқин бўлса ҳамки, сувдан бенасиб эди. Бунинг устига қайроққум мўллигидан кетмон уриб бўлмасди. Беҳбудхўжа Ҳайдар девкор билан ана шу қаровсиз заминда боғ қилишга киришдилар.\nВақт – буюк ҳакамгина эмас, доно ҳаким ҳам. Фурсат ўтиши билан бошқа зиёлилар сингари Беҳбудхўжанинг дилидаги яралар ҳам бирин-кетин бита бошлади. Ўшанда, гарчанд Самарқандга қайтиб келмаслик – кофирлар юзини кўрмасликка аҳд қилган бўлса-да, бундай қилолмади. Ёмини, Тошканди маҳалласидаги қавмлар, дўстлар дийдори тортди уни. Ҳар гал шаҳарга тушганда, рўй бераётган ўзгаришлар билан ҳам қизиқди у. Урушда кўплаб яхши одамларнинг нобуд бўлганлиги ёки ватанни тарк этганлиги, Амир Темур аркининг, аниқроғи Кўксарой билан Бўстонсаройнинг вайрон этилганлиги изтиробли дард эди, албатта. Аммо дилафрўз муждалар ҳам йўқ эмасди. Самарқандда тузем мактаблар очиб, жумладан мусулмон болаларини ҳам ўқитишаётганлиги, уларга жаҳоний фанлардан ҳам сабоқ берилаётганлиги қувончли эди. Шунингдек, шифохоналар, кутубхоналар очишаётганлиги, шаҳарга забардаст олимлар, муаллимлар келишаётганлиги ҳар қандай равшан фикрли кишини мамнун этарди.\nТўғри, уларнинг янги шаҳарда фоҳишахона очишгани ҳақида ҳам гап-сўз юрарди. Аммо начора ...\nБеҳбудхўжа боғда қолиб кетмади. Дарёвотдаги юмушларни Ҳайдар девкорга юклаб, Дорами масжидида мударрис бўлди. Болакайларга аввалгидек «Ҳафтияк», «Чоркитоб», «Қуръони Карим»дан сабоқ беришга киришди.\nРуслар босқинидан нақ етти йил ўтиб, Дарёвотдаги ниҳоллар ҳосилга кирган йили Худо Беҳбудхўжага ўғил берди.\nУнга Маҳмудхўжа деб ном бердилар.\nБола ашраф, диловар эди! Тийран кўзларида закийлик нури мунаввар эди унинг. Чақалоқнинг қулоғига азон айтган ота Яратганга шундай илтижо қилди.\n«Эй, Тангри таоло! Сен мағфиратингни дариғ тутмайдиган меҳрибонимизсан! Афу эт бизни, ҳидоят эт! Ер юзинда сулҳ ва силоҳи умуми ато айла! Бу гўдакни бобокалонимиз ҳазрат Аҳмад Яссавий руҳлари бир умр қўлласин! Уни ногаҳоний туҳматлардан асра! Ўғлимиз ўлғайиб, ҳақ сўз билан одамларни маърифат ва нажот йўлига чорлайдиган аллома бўлсин!»\nЁз кунларининг бирида Ҳайдар девкор болани отга миндирди. От қимирламай, жим турдию «Демак, бола қобил-мўмин бўлади», - деди отаси. Кўп ўтмай, саман бир тепсиниб олди-ю, олдинги оёғи билан бир маромда чизиқ торта бошлади. Бу ҳорл анча давом этгандан кейин Ҳайдар девкор қувончини яширолмади.\n— Маҳмудхўжа соҳиби қалам бўладиганга ўхшаяптилар.\nБеҳбудхўжа ички бир қониқиш билан, мамнун бош силкиди.\nБу орада талай сувлар оқиб ўтда, анча-мунча гаплар бўлди. Аммо бу гапларнинг воқеалар ривожига, аниқроғи, асаримизга алоқаси бўлмагани сабаб эътибордан соқи қилиб, қаҳрамонимиз Маҳмудхўжа ибн Беҳбудийнинг мўйлови эндигина сабза урган кезларда тоғаси, нуфузли қози Муҳаммад Сиддиқ билан отаси Беҳбудхўжа ораларида бўлиб ўтган гапдан воқиф этамиз сизни.\n— Муллопочча, - деди қози истиҳола, эҳтиром ила, - Маҳмудхонни ихтиёримга берсангиз – мирзо қилиб олур эдим. Бир мирзомиз бор эди, саводи тумтоқ бўлгани устига андак таъмагир чиқиб қолди. Биласиз: бунақаси менга тўғри келмайди.\nОта тамкинлик ила сукут сақлади.\n— Мирзоликни удда қилурму? Ёш ...\n— Ақл ёшдаму? Қуръони Каримни туширди; туркий, форсий, арабийни шаррос билур, ўрисчага ҳам фаҳми етур. Зеҳну заковати қозиликни ҳам олиб кетадурғон. Ахир, ўрнимга жонишин ҳам тайёрламоғим керак-ку!\n— Дуруст, аммо орзу этиб эдимки, ўғлим мударрис бўлса, аҳли муслимга илму-урфон ўргатса, маърифат, адолатдан дарс берса ...\n— Зарур келганда мударрислик ҳам қилур – имкон яратурман. Зеро қозихона ҳам маърифат, адолат уйидир, -деди тоға иштибоҳ билан.\nШундай қилиб, ёш Маҳмудхўжа ўз фаолиятини қозихонада мирзолик қилишдан бошлаб юборди.\nОта Қуръон тиловат қилиб, дуолар ила ўғлининг ишига кушойишлар тилади.\nИлоҳо, дуолар мустажо бўлсин\n"http://www.kutubxona.com/wiki/index.php?title=Nusrat_Rahmat._Mahv_boʻlgan_shahar_(hikoya)_/_Kiril&oldid=4350" dan olindi\nTurkumlarAsarlarOʻzbek mustaqillik adabiyotiMilliy adabiyotNusrat RahmatNasrHikoyalar\tAdabiy Shakllar\nToʻplam Yaratuvchi 2010-14 OʻzLib Elektron Kutubxonasi


«Валенсия» собиқ президенти: Гари Невилл – футбол тарихидаги энг ёмон мураббий\n«Валенсия» футбол клубининг собиқ президенти Пако Ройг жамоа собиқ бош мураббийи Гари Невилл ҳақида салбий фикрларни билдириб ўтди. Ройгнинг сўзларига кўра, Невилл – футбол тарихидаги энг ёмон мураббий экан.\n«Валенсия» хўжайинлари ҳақида бундай тайинловдан сўнг нима дейиш мумкин? Невилл каби ҳаваскор келди ва у мен қачонлардир кўрган энг ёмон мураббийга айланди», - дея Ройгнинг сўзларини келтиради Daily Mail.\nМаълумот учун, Невилл «Валенсия»га 2015 йилнинг декабрида бунга қадар мураббийлик ишида тажрибаси бўлмай туриб бош мураббий этиб тайинланганди. Унинг қўл остида «кўршапалаклар» Испания чемпионатида ўтказилган 16 баҳсдан атиги учтасида ғалаба қозонишди. Невилл 2016 йилнинг мартида истеъфога чиқарилган.


08:34 / 26.06.2013 | shurat_ibot | 2327\nОътган намозларни ўқиш ҳақида мақоладан шу нарсани хулоса қилдимки. Агар қазо намози бўла туриб ва у есида бўла туриб кейинги вақт намозини ўқиса, ўша кирган вақт намози бузиларкан. Ҳазрат, мени сўрамоқчи бўлганим шуки, Агар Киши фақат БОМДОДнигина ўқиб юрса-йу, қолган намозларини қазосини қилмаса, унинг намози бузилиб қабул бўлмаскан. Ёки БОМДОД ва ХУФТОНнигина ўқиб, орасидаги намозларини қазосини ўқимаса, бу ҳам шуҳдай. Бу шайтонни иши бўлиб шайтон бундай намозхонларни Аллоҳ Меҳрибон ва Кехиримлидир, албатта гуноҳларни кечиради ва ибодатларни қабул қилади деб хотиржам қилиб қўяди. Шу хулоса тўғрими, ёки умуман нотўғрими?\nСиз хато гапларни ёзгансиз. Намоз бузилади дегани тартиб соҳибига оид. Яъни, намозларни тугал ўқиб юрган одам олти вақтда оз намозни қазо қилса, олдин қазони ўқиши керак бўлади. Олтидан кўпни қазо қилган одамга бу гап тегишли эмас.\nҚазоси бор имом\nНамоздаги зикрлар ва тасбех\nСамолётда узоқ вақт училса ва алмашилса (пересадка)\nҚибла томонда одам ухлаётган бўлса


ИнтерФУТБОЛ :: «Буюк девор» ортида\nЎзбек футболида шаклланган бир анъана бор, аммо унинг яхши ёки ёмонлигини аниқ айта олмаймиз. Журналистлардан тортиб мураббий ва футболчиларгача бир гапни кўп айтишади - Ўзбекистон терма жамоаси Осиёда тўртинчи ўринда туради. Бу тахлит гап-сўзларнинг кўпайишига 2011 йилги Осиё кубоги сабаб бўлса керак. Ўша йили Ўзбекистон миллий жамоаси дарҳақиқат, қитъада тўртинчи ўринни қўлга киритганди. Сал қолса, учинчи бўлиши ҳам мумкин эди-ю, қурғур, Жанубий Корея термасига қарши баҳсда биргина Гейнрихнинг уринишлари камлик қилганди. Бутун жамоа у каби ўйнаганида, балки ҳозир «Осиёнинг учинчи жамоаси» ҳақида гапираётган бўлармидик... 2015 йилги қитъа биринчилиги эса, ҳисоб эмас. Биз учун асосан, ўзимиз учун омадли кечган мусобақаларни эслаш маъқулроқ.\nАммо майли, мавзудан чалғимайлик. 2011 йилдан буён «тўртинчи ўрин» ҳақида кўп гапирилди. Бироқ ҳақиқатга тик қарайдиган бўлсак, бу ўринга қай даражада муносиблигимиз баҳсли масала. Биздан олдинда турганлар - Япония, Жанубий Корея ва Австралия бўлса, бу ёқда Эрон ва БАА ҳам бор. Шундай экан, асл жойимиз беш ва ҳаттоки, олтинчи поғона, десак, тўғри бўлар, балки. Аммо бу ҳали ҳаммаси эмас. Аҳвол шу зайл давом этаверса, тез кунларда янада қуйироқ ўринларга тушиб кетишимиз ҳеч гап эмас. Зеро, Хитойнинг қандай шиддат билан ривожланаётганини ҳаммамиз кўриб турибмиз. Ҳозир шу ҳақда.\nЧин юртининг бугунги футболи хусусида гап кетар экан, кўз олдингизга энг аввало, пул тўлдирилган қоп келади. Ҳеч қандай муболағасиз. Пул ёмон нарса, у Жанубий Америка тугул, Европанинг энг сара ўйинчиларини ҳам «буюк девор»нинг нариги томонида тўп суришга мажбур қилмоқда. Эндиликда дунёнинг энг кўп маош оладиган футболчиси «Реал» ёки «Барселона»да эмас, «Шанхай Шенхуа»да тўп суради. Бу ўринда гап Карлос Тевес ҳақида кетаётганини тушундингиз: унга хитойликлар йилига 30 миллион евро тўлашмоқда. Ҳали бу ҳам чегара бўлмаса керак, «янги Тевеслар» албатта, чиқади ва шунга кўникиш лозим. Хитойнинг шашти анча баланд.\nЭслаб қолинг, агар Чин ўлкаси футболи шу йўлдан қайтмайдиган бўлса, қачондир нафақат Осиё, балки дунё етакчиларидан бирига айланиши ҳам ҳеч гап эмас. Ўзлари бу ишни 2050 йилга бориб амалга оширишни кўзлашган. Режа бўйича аввал жаҳон чемпионатини қабул қилишлари лозим, сўнгра эса чемпионликни ҳам қўлга киритиш керак. Ҳозир бу гаплар кулгули туюлиши мумкин, аммо икки йил олдин «Оскар ва Тевес Хитойда ўйнайди», дейилса ишонармидингиз? Хитойликлар ўша бемисл мақсадларини амалга оширишга астойдил бел боғлашган. Ҳозир кўпчилик «само ости ўлкаси»да трансферлар учун сарфланаётган пулларни гапиришни хуш кўради, аммо футбол ривожи учун амалга оширилаётган бошқа ишлар назардан четда қолиб кетаётгандек, гўё. Зеро, хитойликлар аҳмоқ эмас, шунчаки, юлдузлар учун миллионларни сарфлаб қўядиган. У ерда шу билан бирга, бошқа қатор ишлар ҳам амалга оширилмоқдаки, ҳозир айни мавзуга ҳам бироз тўхталсак.\nХитойда юлдузлар сотиб олиниши баробарида футбол ривожи ҳам буткул ислоҳ қилинмоқда ва 50 банддан иборат ривожланиш дастури ишлаб чиқилган. Бу дастурнинг асосий мақсади - болалар футболини давлат ҳисобидан ривожлантириш. Умумий ҳисобда 2020 йилга бориб мамлакатда 50 миллион киши футбол билан фаол шуғулланиши кўзда тутилган. Шулардан 30 миллиони мактаб ўқувчиларидан иборат бўлиши шарт. Бора-бора шуғулланувчилар сони ошиб бораверади. Уларга етарлича шароит яратиб бериш учун бутун мамлакат бўйлаб 70 мингта машғулотлар базаси қурилади. Ушбу масканларда болаларга немис мураббийлари дарс ўтишади. 2030 йилга бориб, футбол майдонлари сони яна ҳам ошиб бориши лозим. Келажакда ўртача 10 минг киши учун битта майдон барпо этилиши режалаштирилган. Шунақасини тасаввур қила оласизми?\nАммо бу ҳали ҳаммаси эмас. Яқин йиллар ичида ўрта таълим мактабларида ҳам футбол дарслари жорий этилиши кўзда тутилмоқда. Айни вақтда илмий ходимлар таълим муассасаларига мослаб миллионлар ўйини дарсликлари яратиш устида иш олиб бормоқдалар. Умумий жиҳатдан олиб қаралганда, футбол фан даражасига кўтарилади. Бу ишларнинг барчаси, энг аввало, Хитой чемпионати ривожини таъминлашга қаратилган. Чин юрти футболи раҳбариятининг наздида кучли чемпионат ўз-ўзидан кучли терма жамоа шаклланишига олиб келиши лозим. Бу қарашлар қай даражада тўғри бўлиб чиқишини вақт кўрсатади. Аммо Хитой суперлигаси ривожига ҳозирдан катта туртки бўлаётганини бемалол айтиш мумкин.\nБугунги кунда Хитой клубларига сармоя киритишнинг ҳар қандай йўли маъқулланмоқда. Футболга пул тиккан компаниялар учун даромад солиғи 25 фоиздан 15 фоизга қадар туширилган. Бу эса, ўз навбатида, футболга катта пул «оқиб» келишини таъминлаб беряпти. Охирги икки қишки трансфер бозорида Хитой суперлигасида янги футболчилар учун Англия премьер-лигасидан кўра кўпроқ пул сарфланди. Ўтган йилнинг қишида «осмон ости ўлкаси»да 345 миллион еврога футболчи сотиб олинган бўлса, Англияда мазкур кўрсаткич 248 миллионни ташкил этди. Хитойликларнинг бу йилги уринишлари ҳам кам эмас. Улар шу вақтга қадар 128 миллион евро ишлатиб улгурдилар. Англияда эса ҳозирча 72 миллион еврога футболчи сотиб олинган. Ишонинг, бу маблағ ҳали анча ошиши турган гап.\nХўш, биз бу гапларни нимага айтмоқдамиз? Сабаби бор, албатта. Ҳозир Хитойда Халк, Карлос Тевес, Оскар, Жексон Мартинес, Жервиньо, Рамирес, Фредди Гуарин, Демба Ба, Паулиньо ва Асамоа Гьян каби футболчилар тўп суришмоқда. Биз бу рўйхатга яна Диего Тарделли, Алекс Тейшейра, Стефан Мбиа ва Тим Кейхилл кабиларни қўшмадик. Чунки улар Европада у қадар танилишмаган, аммо исталган чемпионатни кучайтиришлари мумкин ва бунга ҳеч қандай шубҳа йўқ. Энди бир ўйлаб кўринг, шундай иқтидорлар билан елкама-елка ўйнаган хитойлик футболчилар яқин йилларда қай даражада кучайишлари мумкин? Ёдингизда бўлса, бир вақтлари олий лигада Ривалдо тўп сурганда Ўзбекистон миллий терма жамоаси футболчилари савия жиҳатидан бир неча поғона кўтарилишга муваффақ бўлгандилар. Эътибор беринг, Хитойга Ривалдо каби қариялар эмас, балки энг кучга тўлган даврини бошидан ўтказаётган футболчилар йўл олишмоқда. Уч-тўрт йилдан сўнг воқеалар ривожи қандай тус олиши мумкинлигини тасаввур қиляпсизми?\nАлбатта, биз бу мақола билан Хитой футболини осмонга кўтариб мақташни мақсад қилмаганмиз. Шунчаки, Ўзбекистон терма жамоаси ОФКда бўларкан, демак яқин вақтлар ичида яна бир жиддий рақиб билан тўқнашиш мумкинлигини тахмин қилмоқдамиз, холос. Табиийки, биз ҳам шунга яраша тайёргарлик кўришимиз шарт. Хитой футбол ривожи учун миллионларни тикмоқда ва ишонинг, бу ишлар вақти келиб қайсидир кўринишда бўлмасин самара келтиради. Хўш, Ўзбекистон футболи унга қарши нима қўйиши мумкин? Келинг, ҳозир шу ҳақда гаплашайлик.\nБиз шу вақтга қадар юртимизда спорт, хусусан, футболга берилаётган эътибор хусусида кўп гапирганмиз. Энг муҳими, бу гаплар етарлича асосга эга. Ҳозир янги қурилган стадионлар ҳақида яна гапирмоқчи эмасмиз, шундоқ ҳам яхши биласиз. Шундай экан, ўзбек футболининг келажагига ишонч билан қараш учун бизда асос бор. Бироқ ўз навбатида, қилиниши керак бўлган ишлар кўплиги ҳам аниқ.\nБиз Хитой каби ўз футболини кескин ривожлантириш йўлини танлаган мамлакатга қарши фақат бир нарсани қўйишимиз мумкин - ички ресурслар. Бизда шундай ресурс борми? Ҳа, албатта - иқтидорли ёшлар. Анча сийқаси чиққан гап, шундай эмасми? Аммо ҳақиқат эканини ҳам яхши биласиз. Футбол - бизда биринчи рақамли спорт тури. Уни бемалол миллионлар ўйини, деб атай оламиз, чунки бизда уни ҳамма яхши кўради. Боксда қўлга киритилган олтин медаллар билан истаганча фахрланишимиз мумкин, аммо хаёлимизнинг бир чети барибир, футболни кузатишга ундайди.\nКОБИ БРАЙАНТ. КИМ У?\nБилсангиз, Хитой бугунги миллионларини айнан шу натижага эришиш учун ҳам сарфламоқда. Ҳар қанча ҳайратланарли бўлмасин, у ерда футбол биринчи рақамли спорт тури эмас. Baidu интернет-қидирув тизимининг маълумот беришича, Чин юртида асосан, баскетболнинг оммавийлиги юқорироқ экан. Хитойликлар интернетда қидирадиган калит сўзларнинг 50 фоизи айнан баскетбол билан боғлиқ. Ўтган йили Хитойда энг машҳур спортчи ким бўлганини биласизми? Кобе Брайант! У машҳурлик борасида ҳатто Криштиану Роналду ва Лионель Мессини ҳам ортда қолдирган.\nМабодо Брайантни танимасангиз, ўзингизни койиманг. Шунчаки, бизда баскетболга эмас, балки футболга қизиқишади. Коби Брайант эса Америкада, «Лос-Анжелес Лейкерс» клубида 20 йилдан буён ўйнаб келаётган баскетболчи. Сиз уни билмаслигингиз мумкин, аммо «Осасуна» ёки «Милдсбро»да кимлар ўйнашини айтиб беришингиз турган гап. Чунки миллионлар ўйинини яхши кўрасиз.\nХитой эса халқига ўша футболчиларни танитиш учун юлдузларни сотиб олишга мажбур...\nБиз футбол бўйича Хитойдан олдиндамиз. Буни ҳеч иккиланмай айта оламиз. Тўғри, бизда Карлос Тевес ўйнамайди, аммо ўзбек халқи шундоқ ҳам футбол билан нафас олади, футбол билан яшайди. Қолаверса, Ўзбекистон жамоаси ҳамиша Хитой термасини ютиб келмоқда ва келажакда ҳам мағлуб этишига умид қиламиз. Юртимизда Коби Брайант кимлигини айтиб берадиган одам кўп топилмас, аммо Роналду ва Мессини ҳамма танийди. Бироқ Роналду ва Мессини таниш бошқа, футбол ривожи бўйича бошқалар билан басма-бас рақобатлашиш бош-қа. Хитой шу тахлит юришда давом этса, яқин вақтлар ичида биздан ўзиб кетиши ҳеч гап эмас. Демак, улардан ортда қолмаслик учун отни қамчилашимиз лозим. Мақоламиз якуни шу ҳақда бўлади.\nБахтимизга ўша «қамчиланадиган от» бизда бор. Юқорида Хитойда минглаб машғулотлар базалари очилаётгани ва уларга немис мураббийлари жалб этилаётгани ҳақида гапирдик. Эътиборли томони, бундай инфратузилма бизда ҳам етарли. Ҳар бир вилоят ва туманларда давлат дастури доирасида замонавий иншоотлар қурилган. Ҳали яна қурилади. Бироқ энди мана шу инфратузилмадан самарали фойдаланишни ҳам ўрганиб олишимиз лозим. Бунинг учун эса хориждан мутахассислар таклиф этиш лозим бўлади. Бизга кўп мураббий келиши шарт эмас, чунки яхши устозлар ўзимизда ҳам топилади.\nАммо замон билан ҳамнафас бўлиш учун ҳар бир футбол мактабида ҳеч бўлмаси икки-уч нафар хорижлик мураббий ишласа, зарар қилмаса керак. Ишонинг, улардан ўрганадиган нарсалар топилади. Ахир Хитой қачон биздан ўзиб кетаркан, деб юрак ҳовучлаб, қўл қовуштириб ўтира олмаймиз-ку! Шундай эмасми?!


Байрам ва турли шодиёналар учун табриклар матни — (Умумий) — QWERT.UZ\nБайрам ва турли шодиёналар учун табриклар матни — (Умумий)\nОпубликовано Январь 7, 2019 Май 5, 2020 автором qwert.uz\nЯнги йил билан !\nСизга ва яқинларингизга янги йилда янада кўпроқ бахтли лахзалар, соғлик, мехр-мухаббат ва шод-хуррамлик тилаймиз!\n(Қурбон хайити байрами)\nХурматли ___________________________________ !\nМунаввар Қурбон Хайити байрами муборак бўлсин !\nСизга ва яқинларингизга эзгулик , осойишталик, фаровонлик ва қувонч тилаймиз !\nСизни 8-март Халқаро хотин-қизлар куни байрами билан чин қалбимиздан қутлаб, Сизга бахорий табассум, мустахкам сихат-саломатлик, қуёш харорати-ю олам-олам қувончга тўла хиссиётларни йўлдош бўлишига тилакдош бўлиб қоламиз!\nЛабларингиздан самимий кулгу, хонадонингиздан бахт-саодат туйғулари, эзгулик хисси, нур ва севинч, меҳр ва мухаббат асло аримасин!\nСизни онажонлар байрами билан муборакбод қилиб, Сизга узоқ умр, бахт-саодат, тинчлик — хотиржамлик туйғуларини тилаб қоламиз!\nХонадонингизда хамиша тинчлик-тотувлик хукм сурсин, юзингиз ғам кўрмасин, фарзандларингиз ва яқинларингиз мехридан хамиша бахраманд бўлишлик ннасиб этсин!\nСизни барча _________________ номидан 8 март — Халқаро хотин-қизлар куни байрами муносабати билан чин кўнглимиздан табриклаб, Сизга дунёдаги барча эзгу тилакларни ва истакларни раво кўришимизни хамда бизнинг бахтимизга доимо соғ-саломат юришингизни астойдил тилаб қоламиз!\nХонадонингизда хамиша бахт-иқбол қуёши порлаб туришига тилакдошмиз!\nБугун байрам, атроф ўзгадир,\nБу гўзаллик бари Сизгадир.\nДўстлар бирлан базм қилурмиз,\nСизни қутлаб, таъзим қилурмиз!\nОнажонлар байрами бугун,\nМехримизни улашиб бирга,\nТилакларнинг барчаси бу кун,\nЖойланади диллардан дилга!\n8-март байрами билан табриклайман! Сизга бахорий кайфият хамда қалбингиздан қувонч ва ёруғлик хиссиётлари жой олишини тилаб қоламан. Юзингиздан табассум аримасин, хаётингиз турли хил ажойиб совғаларга бой бўлсин. Йилнинг аёллар байрами кунида сизга битмас-туганмас бахт — саодат ва соғлиқ тилаб қоламан! Байрамингиз муборак бўлсин!\nАзиз, мунис ва муҳтарама онахонлар, қадрли опа-сингиллар! Барчангизни «8-март Халқаро хотин-қизлар куни» билан чин юракдан муборакбод этамиз. Сизларга узоқ умр, сиҳат саломатлик ва бахт-саодат, тилаймиз. Кундалик ишларингизда, хаётингизнинг барча жабхаларида омад қуши Сизларга хамиша хамрохлик қилсин! Бахтимизга доимо соғ-омон бўлинглар!\n(Ўқитувчи ва мураббийлар куни)\nСизни 1-октябрь “Ўқитувчи ва мураббийлар куни” байрами муносабати билан чин дилдан муборакбод этамиз!\nКелгуси ишларингизда хамда ёш авлодни келажагимизнинг муносиб давомчилари этиб тарбиялашдек улкан салохиятли ишингизда омад ёр бўлишидаулкан муваффаққиятлар тилаб қоламиз!\n(Таваллуд куни билан)\nСизни таваллуд кунингиз билан чин қалбимиздан қутлаймиз!\nСизга боқий умр, бахт-саодат, метин ирода хамиша йўлдош бўлсин!\nКелгуси ишларингизда доимо омад ёр бўлишига тилакдошмиз!,\n(60 ёшга тўлиши муносабати билан)\nСизни 60 – ёшга тўлишингиз муносабати билан, жамоамиз номидан муборакбод этамиз!\nФарзандларингиз бахтига ҳамиша соғ ва саломат бўлинг!\nСизга узоқ умр ва мустахкам соғлик хамдабахт ва шодлик абадий хамрохингиз бўлиб қолишини тилаб қоламиз!\nPost Views: 24 970\nBlanklar (Latin yozuvida — o’zbek tilida)


Турк элчихонаси ўзбекистонликлар учун янги тартиб жорий қилинганини рад этди\n10 апрел 2021, Тошкент вақти: 16:45\nИстанбулдаги "Отатурк" аэропорти.\nТуркиянинг Тошкентдаги элчихонаси Туркияга кетаётган ўзбекистонликлар учун янги тартиб жорий этилгани ҳақида қатор нашрларда чоп этилган маълумотни инкор қилди.\nЎтган ойда оммавий ахборот воситалари, шу жумладан, Озодлик ҳам Туркия чегарасини кесиб ўтаётган ўзбекистонлик фуқаролар, янги тартибга мувофиқ, қайтиш ёки бошқа давлатга учиш билетини, Туркияда вақтинча яшаш манзилига оид маълумот ва ёнида камида 2 минг АҚШ доллари миқдорида нақд пул борлигини кўрсатишлари керак бўлиши ҳақида ёзганди. Ана шундай тартиб жорий қилинганини Озодликка Истанбулнинг “Отатурк” халқаро аэропорти паспорт назорати хизматининг вакиласи Эсра Гунел ҳам тасдиқлаганди.\nТуркиянинг Ўзбекистондаги элчихонаси матбуот хизматининг маълум қилишича, элчихона бу борада Туркия Ташқи ишлар ҳамда Ички ишлар вазирликларига мурожаат қилган, вазирлик масъуллари эса бу маълумотни рад этганлар.\nАйни пайтда элчихона ходимлари Туркияга боришни режалаштираётган ўзбекистонликларнинг ёнларида йўл харажатлари ва у ерда яшаш учун етарли бўлган маблағ бўлиши лозимлигини ҳам қўшимча қилади.


Малайзия –конституцион монархия давлати, кўпчилик сайёҳлар учун жозибали маскан ҳисобланади. Юқори сифатли хизмат кўрсатиш соҳаси ва миллий бойликлар – тропик ўрмонлар, мовий океан ва оппоқ қум туфайли ушбу давлатда дам олиш ҳаттоки энг талабчан сайёҳларни ҳам ўзига тортади. Малайзия нафақат ўзининг табиат бойликлари, балки ноёб архитектураси билан довруғ қозонган. Замонавий архитектура мўъжизасининг ёрқин мисоли – Куала-Лумпурда жойлашган кўкка интилган Петронас миноралари. Бу ерда қадимий Жамак ва Жайм масжидларини кўздан кечиришингиз, мамлакатдаги энг йирик индуизм ибодатхонаси – Шри Маҳариамман, бой Миллий музей ва сайёҳлар кўзини қамаштирувчи бошқа сон-саноқсиз архитектура ёдгорликларини кўришингиз мумкин.\nМалайзия – фаол дам олиш учун кўнгилдагидек жой. Пинанг оролининг тоғли курортлари, миллий истироҳат боғлари, дайвинг-саргузаштлари билан ном қозонган Борнео ороли, таърифлаб бўлмас даражада мафтункор капалаклар боғи ва бошқа эътиборли жойлар сизни бефарқ қолдирмайди. Бу давлатнинг гўзаллиги мартдан сентябргача бўлган муддатда айниқса яққол намоён бўлади.\nМалайзияга сафар – экстремал саёҳатдан тортиб денгиз қирғоғидаги сокин дам олишгача бўлган мавжуд барча ҳордиқ чиқариш усулларини ўзига қамраб олади.\nМалайзияда саёҳат – бу тинчлантирувчи денгиз ҳавоси, сокин тўлқинлар, ёввойи ҳайвонлар, мегаполислардаги қайноқ ҳаёт ва чекка ҳудудлардаги ўзига хослик.\nҲамюртларимиз учун Куала-Лумпурда дам олиш қанчага тушади?\nМалайзиядаги нархлар билан қисқа маълумот.\nКуала-Лумпурда бир кун: қаерга бориш ва нималар қилиш мумкин?\nTatil.uz дан Малайзияда мазмунли дам олиш...\nДунёдаги яна бир ранг-баранг байрам ҳақида...\nКомил Бўроновнинг ёрқин ва қайноқ Куала-Лумпурдан олган таассуротлари\nБоришингиз зарур бўлган 10 та жой!


Марсда магнит майдони яратилиши мумкин\n19:31 / 06.03.2017\nФото:© NASA/GSFC, Source.\nNASA сайёрашунослик бўлими олимлари Марсни сунъий магнит майдони билан ўраб олишни таклиф қилишди. Уларнинг фикрича, бу билан сайёрадаги атмосфера янада зичроқ бўлади. Бу уни ўрганишда қулайлик беради. Тадқиқотчилар шундай ҳисобот билан “Vision 2050 Workshop” сайёрашунослик анжуманида чиқиш қилишган.\nҲисобот муаллифлари Лагранж (L1) нуқтаси – Марс ва Қуёш ўртасидаги, фазовий аппарат двигателларини ишлатмай туриб, ерда чекланмаган вақт узоқликда туриш имкони бўлган шиширилган модуль жойлаштиришни таклиф этишмоқда. Космомодулда диполь, яъни электродинамикали магнитлар ҳам бўлади. Шундан сўнг, майдон ўзига хос “магнитли дум”ни ташкил қилади, у ўзи билан бутун сайёрани ёпа олади.\nNASA’га кўра, ҳимоя магнитосфераси Марс томонидан газлар йўқолишини тўхтатади ва унинг атмосфераси зичлиги ўса бошлайди. Унинг зичлиги Ерники билан баробар бўлса, ўртача ҳарорат–63 даражадан +4гача ошади ва қутб шапкалари эриб кетади. Сайёрашуносларнинг баҳолашича, улардаги сув маълум бир ҳажмда денгизларни яратишга имкон беради. Шунингдек, зичроқ атмосфера парашютда тушириладиган аппаратларни тезроқ тўхтатади ва сайёра юзасидаги нурланиш даражасини камайтиради. Ғоя муаллифлари, Марс яқинида фазовий модулни узоқ вақт ушлаб туриш қиймати, шунингдек, керакли энергияни қаердан олишга ойдинлик киритишганича йўқ. Улар бу вариантни “нарх-самарадорлик” нисбатига Марсда элегаз ишлаб чиқариш каби бошқа лойиҳалар билан таққослашмади. Бу газнинг, ҳаттоки, кичик ҳажми ҳам сайёра юзасини ультрабинафша нурларидандан ҳимоя қилиш ва ўта кучли иссиқлик таъсирини яратишга имкон беради.\nNASA концепцияси бир неча фаразга асосланган. Биринчидан, қуёш шамоли Марс атмофера йўқотишларида асосий манба бўлган. Бугунги кунда Қизил сайёрдаги газ қобиғи деярли юз фоизга карбонат ангидрид газидан иборат. Гарчи, унинг бир қисми муз шапкаларига боғланган бўлса-да, газни ташкил этувчи қисмлар ердан 100-150 баробар камроқ бўлган босимни ушлаб туришга етади. Бироқ агарда Ер атмосферасидаги карбонат ангидриддан бошқа барча газлар йўқотилса, ундаги босим 250 мартага тушиб кетади – атмосфера Марсдагига қараганда анча юпқароқ бўлади. Аввалроқ, Марсда азот асосий газ бўлгани ҳақида тахминлар билдирилганди. Унинг йўқолиш сабаблари фақатгина қуёш шамоли билан боғлиқ эмас.\nСунъий магнит майдони ғояси ортида турувчи бошқа тахмин – Марсда унинг пайдо бўлишидан сўнг атмосфера зичлиги ортиб бориши ҳақидаги фараздир. Бироқ бу қаердандир газ келса, рўй бериши мумкин. Ерда у вулқонлар отилиши билан юзага келади. Фикрларга кўра, Қизил сайёрада плиталар тектоникаси ва вулқон фаоллиги билан вазият ёмонроқ. Бундай шароитда газ қобиғи зичлигининг жиддий ўсиши юз бермайди. Венерада ҳам магнит майдони йўқ, қуёш шамоли эса Марсга қараганда тўрт баробарга кучлироқ. Бироқ у ерда вулқонлар отилиши бор, шунинг учун иккинчи сайёрадаги карбонат ангидридли атмосфера тўртинчи сайёрага қараганда 10 минг маротаба зичроқ.


Жосусликда айбланган Tesla ходими бунга жавобан компания қарши даъво билан чиқди ва маънавий зарар учун 1 миллион АҚШ доллари талаб қилди | Futura – ҳаммаси ахборот технологиялари, маркетинг ва стартаплар ҳақида Жосусликда айбланган Tesla ходими бунга жавобан компания қарши даъво билан чиқди ва маънавий зарар учун 1 миллион АҚШ доллари талаб қилди – Futura – ҳаммаси ахборот технологиялари, маркетинг ва стартаплар ҳақида\nTesla компаниясига нисбатан саноат жосуслигида айблаган Мартин Трипп собиқ иш берувчисини судга берди.\nУнинг сўзларига кўра, Gigafactory электрокарлари ишлаб чиқариш фабрикаси атрофида автомобил қисмлари ва бошқа чиқиндилар тўлиб ётибди, компания эса янги машиналарни ишлаб чиқариш учун шикастланган батареялардан фойдаланмоқда. Model 3 автомобилининг ўзига 732 та шундай аккумуляторлар тушиши мумкин, дея маълум қилган Трипп.\nБундан ташқари, Трипп Tesla ички тизимининг ишдан чиқишига алоқадорлигини ҳам инкор қилмоқда ва компания раҳбари Илон Маскни туҳмат қилишда айбламоқда.\nКомпания туфайли ва унинг ўғли билан боғлиқ муаммолар, мажбурий кўчишидан кўрган зарари учун Трипп 1 миллион АҚШ доллари ва суммаси маълум қилинмаётган Tesla учун жарима талаб қилмоқда.\nМанба: Стартапы и бизнес\nTesla 2019 йилнинг учинчи чорагида 143 млн доллар соф даромад олди\nWant create site? Find Free WordPress Themes and plugins.Tesla компанияси 2019 йилнинг учинчи чораги 143 млн доллар соф даромад билан якунлади, деб ёзади VC нашри. Бироқ жаҳондаги кўплаб аналитиклар унинг мазкур чоракни зарар билан тугатишини прогноз қилган эди. Жорий йилнинг учинчи чорагида умумий даромад 6,3 млрд долларни ташкил қилган, ўтган йили бу кўрсаткич эса 6.8 […]\n24 oktyabr 15:41\nTesla Model 3 такси хизматига расман рухсат берилган биринчи электробилга айланди\nWant create site? Find Free WordPress Themes and plugins.Tesla компаниясининг энг арзон Model 3 автомобили Нью Йорк шаҳар соҳа комиссияси томонидан афсонавий “кэб” тарзида сариқ рангда иш юритишига расман рухсат берган. Мазкур моделдан такси сифатида фойдаланиш учун аввалроқ Висконсин штатида ҳам рухсат берилган эди. Ушбу штатдаги такси парки барча автомобилларини 40 дона Tesla Model 3 […]\n31 oktyabr 16:47\nWant create site? Find Free WordPress Themes and plugins.Оммавий ахборот воситалари Илона Маска ҳақида гапиришни хуш кўради, чунки у ҳақидаги маълумотлар жуда қизиқ ва ҳар доим янги. У, бир қарасанг, бизнесмен ва ихтирочи, бир қарасанг, инсониятни электр машинасига ўтиртиришни, уйни қуёш батареялари билан тўлдиришни, дунёнинг чексиз кенгликларини ўзлаштиришни, метро қуришни ва бошқа кўплаб кашфиётлар қилишни […]\nWant create site? Find Free WordPress Themes and plugins.Tesla Motors компанияси машиналаридаги ойна тозалагичларни лазер қурилма билан алмаштиришни режалаштирмоқда. Маълум қилинишича, компания бу қурилмани патентлаштирган. Таъкидланишича, лазер қурилма автоматик равишда ёқилади. Бу эса ойнанинг тозалигини аниқловчи сенсор ёрдамида амалга оширилади. Лазер қурилма автомобилнинг нафақат олд ойнасини, балки ён ойналари ва орқа ойнасини ҳам тозалайди. Лазер […]


Уй ёки офисни таъмирлашдан олдин билишингиз шарт бўлган 4 та муҳим - Qurilish xizmatlari Toshkent на Olx\nУй ёки офисни таъмирлашдан олдин билишингиз шарт бўлган 4 та муҳим\nToshkent, Toshkent viloyati, Uchtepa tumani Qo‘shilgan ...da 14:14, 4 yanvar 2020, E‘lon raqami: 21754010\nУЙ ЁКИ ОФИСНИ ТАЪМИРЛАШДАН ОЛДИН БИЛИШИНГИЗ ШАРТ БЎЛГАН 4 ТА ЖИҲАТ:\nБулардан бирида камчилик бўлса, то кейинги таъмиргача 10-15 йил кўнглингиз хушламаган уйда яшашга мажбур бўласиз.\nҚуйида сизга уй ёки офисни таъмирлашда замонавий тавсияларни бериб ўтамиз.\nХалқимизда “уста уста эмас, устани ишлатган уста” деган нақл бор, хозирги замонда усталарни ишлатувчи компаниялар кўпаймоқда, лекин барчаси хам дид билан сифатли ишлай оладими? Дид билан ишлаш учун албатта кўп йиллик тажрибага эга бўлган, ривожланган давлатларни янгиликларидан хабардор бўлиб турадиган профессионаллар хизматидан фойдаланиш керак.\n2. Сифатли махсулот\nУзоқ муддат сифатли ҳолатини йўқотмаслиги, соғлиқ учун зарарсизлиги, ва ҳ.к.\nҲозирда уйни таъмирловчи компанияларнинг аксарияти сифатсиз маҳсулотни ишлатиб, таннархни тушуришга ҳаракат қилади, натижада “калтак” уй эгасининг бошида синади. Бунинг ечими – узоқ муддатга қонуний кафолат берувчи компанияларга буюртма бериш, чунки сифатсиз маҳсулот билан узоқ муддатни кафолатлаб бўлмайди.\n3. Қўли гул усталар\nҲозирги даврда ўз касбининг устаси бўлмай туриб ҳам пул топиш, ҳам тажриба ошириш мақсадида юрган “усталар” талайгина. Оқибатда моддий зарар ва нохуш кайфият келиб чиқади. Қонуний кафолат берувчи компанияларда эса синовдан ўтган тажрибали усталар ишга қабул қилинади.\nВақт энг муҳим жиҳат. Маълумки вақтининг қадрига етадиган инсонлар ҳамиша режа асосида иш юритадилар. Шундай экан, таъмирлаш ишлари ўз вақтида якунланмаслиги уй эгасининг мақсадли режаларини барбод бўлишига олиб келади.\nБиз сизга уй ва офислар таъмирида нафақат 4 балки, 40 каттаю кичик жиҳатларни профессионал тарзда ўз ичига жамлаган GLAMOUR BUILDERS компаниясини тавсия этамиз.\nСиз ушбу компания ёрдамида ҳам нақдингизни, ҳам вақтингизни тежайсиз, қолаверса, чиройли, шинам, замонавий ва энг муҳими ўхшаши йўқ уй ва офислар соҳиби бўласиз.\nАйтайлик уй ёки офисингизни таъмирлатмоқчисиз. Ҳали цемент, ҳали шпаклёвка, гулқоғоз, бўёқ.... эҳҳе буларнинг ортидан югурсангиз, бозорма бозор чопсангиз, пулни ким топади, рўзғорни ким тебратади, уни-буни қўйинг, Абдуллани ким уйлантиради? Яхшиси буларнинг барчасини профессионаллардан ташкил топган GLAMOUR BUILDERS компаниясига ишониб топширинг.\nGLAMOUR BUILDERS замонавий дизайн асосида уй ва офисларни таъмирлаш компанияси қуйидаги афзалликларга эга:\n• мукаммал хисоб-китоб;\n• 12 йилдан ортиқ тажриба;\n• тез ва сифатли хизмат;\n• прорабларнинг доимий назорати;\n• қонуний жавобгарлик;\n• усталарни озиқ-овқат билан таъминлаш;\n• материалларни ҳамёнбоп нархларда етказиб бериш;\n• арзон нархлар;\n• таъмирни бошланиши ва тугалланишида аниқ муддат.\nБиз Сиз билан барча маълумотларни муҳокама қиламиз:\n— Қандай таъмирлаш\n— Қандай материаллар\n— Таъмирлаш учун барча чиқимлар аниқ ҳисоблаб берамиз\n— Аниқ муддатлар белгилаймиз ва ҳисобот жўнатиб турамиз.\nСизнинг таъмирлаш ишларингизга алоҳида прораб тайинланади. У Сизга ҳар кунги ва ҳар ҳафтадаги расм ва видео лавҳаларини жўнатади ва кейинги режадаги ишлардан хабардор қилади.\nGLAMOUR BUILDERS компанияси капитал таъмирлаш ишларини Premium-класс даражасида бажаради.\nСиз асабингизни, пулингизни ва вақтингизни сарф қилишдан чарчаган бўлсангиз, GLAMOUR BUILDERS компаниямизга буюртма беринг, биз ҳаммаси ҳақида ғамхўрлик қиламиз!\nMuallifning barcha e‘lonlari Qahramon\nФасад ишлари + бепул дизайн + чегирмалар\nToshkent\t, Uchtepa tumani\tQo‘shilgan ...da\t14:14, 4 yanvar 2020, E‘lon raqami: 21754010\nQahramon …yildan boshlab OLXda fevr. 2019\tMuallifning barcha e‘lonlari


Samsung Galaxy S6 ва S6 Edge учун Android 7.0 версиясини тайёрлашни бошлади - Terabayt.Uz\nSamsung Galaxy S6 ва S6 Edge учун Android 7.0 версиясини тайёрлашни бошлади\nКеча Sammobile сайтида келтирилган хабарга кўра, Samsung Electronics компанияси Galaxy S6 ва S6 Edge учун Android 7.0 Nougat дастур версиясини тайёрлашни бошлаб юборган. Айни пайтда Galaxy S7 ва S7 Edge учун ишлаб чиқилган мазкур дастур версияси бета-синовлардан ўтказилмоқда.\nГарчи ресурс Galaxy S6 ва S6 Edge қурилмаларига мўлжалланган Android 7.0 дастурининг прошивка рақамини (XXS5DPK7) эълон қилган бўлса-да, бироқ сўнгги тайёр версиянинг рақами бундан фарқланиши эҳтимолдан холи эмас. Дастурни тайёрлаш эндигина бошланган, у ҳали бир неча босқичли сифат текширувлари ва синовларидан ўтказилади.\nAndroid 7.0 Galaxy S6 ва S6 Edge флагманларига бир қатор янги функцияларни олиб келади. Келгусида мазкур янгиликлар тўғрисида батафсил ёзишга ҳаракат қиламиз.\n#Android #Android 7 #Android 7.0 Nougat #Galaxy #Galaxy S6 #Samsung #Samsung Galaxy #Samsung Galaxy S #Samsung Galaxy S6 #Samsung GALAXY S6 edge+


08 Noyabr 18:04 / Published in Иқтисодиёт\nЎзбекистонда жорий йилги давлат бюджети тўғрисидаги қонунга ўзгартиришлар киритилди.\n“Ўзбекистон Республикасининг 2021-йилги Давлат бюджети тўғрисида”ги қонун билан давлат мақсадли жамғармалари ва Тикланиш ва тараққиёт жамғармасининг 2021-йилга мўлжалланган даромадлари ва харажатлари прогнози ўзгартирилди. Тикланиш ва тараққиёт жамғармаси харажатлари 24 239 490 миллион сўмни ташкил этади.\nДавлат мақсадли жамғармаларининг харажатлари 41 226 950,3 млн.сўмни ташкил этади, шу жумладан харажатлар:\n· Вазирлар Маҳкамаси ҳузуридаги жисмоний ва юридик шахслардан давлат ва жамоат эҳтиёжлари учун ер участкалари олиб қўйилиши муносабати билан етказилган зарарни қоплаш марказлаштирилган жамғармасига – 273 000 миллион сўм;\n· Меҳнат вазирлиги ҳузуридаги Бандликка кўмаклашиш давлат жамғармасига – 759 000 миллион сўм;\n· Таълим ва фан вазирлиги ҳузуридаги бюджетдан ташқари республика мақсадли китоб фонди – 208 752,3 млн.сўм.\nДавлат мақсадли жамғармалари даромадлари прогнози 27 999 898,6 млн.\nБундан ташқари, биринчи даражали бюджет маблағларини тақсимловчиларга республика буджетидан ажратиладиган маблағларнинг максимал миқдори ўзгартирилди. Уларга республика бюджетидан жами 160 616 670,5 миллион сўм ажратилади.\nTagged under: ДАВЛАТ БЮДЖЕТИ, МИЛЛИОН, миллион сўм, ФОНД, ҚОНУН\nДеҳқонларга товон пули тўлаш учун 126 миллиард сўм ажратилади


Бош сахифа > Янгиликлар > СА 6160 қурилмаси қандай қулайликларга эга?\nСА 6160 қурилмаси қандай қулайликларга эга?\nБугунги кунда вилоятимиз қудратли ва кўп тармоқли замонавий ишлаб чиқариш комплексига эга минтақага айланиб бормоқда. Албатта, бу хайрли ишлар юртимиздаги туб ўзгаришлар, янгиланиш ва модернизация жараёнларининг ёрқин намунаси сифатида эътироф этилмоқда.\nНавоий синов ва сертификатлаштириш маркази ҳузурида ташкил этилган Паст кучланишли аппаратуралар синов лабораториясида мамлакатимизда ишлаб чиқарилаётган ҳамда четдан олиб келинаётган маиший электр воситалар синови, уларнинг ишлатишга яроқлилиги тўғрисидаги хулосаси муҳим аҳамиятга эга бўлмоқда.\nБугунги кунда ушбу лабораторияни модернизация қилиш мақсадида Франция давлатида ишлаб чиқарилган "Электр машиналарининг хавфсизлик параметрларига синаш СА 6160" қурилмаси харид қилинди. Ушбу синов қурилмаси ёрдамида маиший электр ускуналарининг хавфсизлик параметрларини жойида текшириб кўриш имконияти туғилди. Қурилма ишлатишга қулай ва синовлар учун сарфланадиган вақтни тежаш қулайликларига эга. Ундан фойдаланган ҳолда маиший электр ускуналарининг изоляция қаршилиги, юқори кучланишга чидамлилиги, ток қочиши, кучланиш пасайиши каби синов кўрсаткичларини текшириш ва натижаларни хотирада сақлаб қолиш имкониятлари яратилди.\nШунингдек, жорий йилги режага асосан, синов лабораториясини модернизация қилиш мақсадида "ETL 8V" русумли кўчма лаборатория харид қилиш режалаштирилди. Унинг ёрдамида маиший электр приборларини энергия самарадорлиги кўрсаткичларини жойида синаб кўриш чоралари яратилади ва бу синов ишлари кичик бизнес, тадбиркорлик субъектлари иштирокида бажарилади.\nБу каби лойиҳаларнинг ҳаётга татбиқ этилаётгани замирида эса юртимизда иқтисодиёт тармоқларини жадал суръатларда ўсишига, халқимиз турмуш фаровонлигини янада юксалтиришдек улуғвор мақсадларни рўёбга чиқишига камарбаста бўлади.\nНавоий синов ва сертификатлаштириш маркази\nдавлат корхонаси ходими.\nКўрилганлар сони: 3754


Ҳаёт ва йўл - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 13 Октябр 2016\tКӯришлар: 1181\nЎзингиз бир ўйлаб кўринг-а, ҳаётимиз бир хилда ўтаверса, эслашга лойиқ дақиқалар бўлармикан? Оддийгина ҳаётимиздан мисол келтирсак…\nДеҳқон ердан яхши ҳосил олиш учун кеча-кундуз тер тўкиб қора меҳнат қилади. Ҳосил етишиб, лаззатли мева ва сабзавотларни кўриши билан қилган меҳнати, чеккан заҳматлари зое кетмаганлиги унга роҳат бағишлайди.\nУстозларимиз бизни илмли бўлишимиз учун қанча ранж чекишади. Биз улғайиб, яхши инсонлар бўлиб етишсак, уларнинг қалблари фахр туйғуси билан тўлади ва чеккан заҳматлари бир зумда ёдларидан кўтарилади.\nЮқорида ҳаётни йўлга ўхшатишимнинг ўз сабаби бор. Баъзилар йўлида тўғри кетишга ўрганади ва олдидан чиққан биринчи тўсиқдан ўтишда анча вақт андармон бўлиб қолиб кетишади ва шу билан бирга ўзларининг қимматбаҳо вақтларини йўқотишаётганини тушунишмайди.\nДарҳақиқат, маърифатли кишилар бундай тўсиқларни осон енгиб ўтишади.\nЁзган сатрларимга шунчаки эмас, балки, эслатма сифатида қарашингизни хоҳлардим. Ҳаёт йўлларингиз текис ва нурли бўлишини истаб қоламан.\nОзода Муродова, Рўдакий ноҳияси.\nДавлат ҳокимияти Мастчоҳ ноҳияси ижроия органи ташаббуси билан "Сайёҳлик ва халқ ҳунарларини ривожлантиришда оиланинг ўрни" номли кўрик-танлов бўлиб ўтди. Ноҳия раҳбариятининг фикрича, сайёҳликка ҳавас ва халқ ҳунарларини ўрганишга рағбат уйғотиш, аввало, оиладан бошланади. Ота-оналарнинг фарзандлар тарбиясида бу икки муҳим омилни ҳисобга олишлари болаларнинг ўз ўлкаларини ўрганиш, дунё кўришга иштиёқларини, халқ\nБугун: 04-08-2021 18:29:43


Фото: Тошкентга олиб келинган янги вертолётлар ва махсус парвоз - Daryo\n20:35, 31.07.2021 109043\nЎзбекистонга октябрь ойида комфорт нуқтаи назаридан янада юқорироқ бўлган иккита вертолёт олиб келинади. Бу ҳақда 31 июль куни «Ўзбекистон ҳаво йўллари» авиакомпаниясида H-125 вертолётининг тақдимот маросимида бош вазир ўринбосари Азиз Абдуҳакимов маълум қилди, дея хабар бермоқда «Дарё» мухбири Мусулмонбек Иброҳимов.\nUzbekistan Helicopters корхонасининг самолёт-таъмирлаш устахонасида фуқаролик авиацияси хизматини кўрсатишга мўлжалланган, Airbus компанияси томонидан ишлаб чиқилган иккита H-125 вeртолётининг имкониятлари ҳақида маълумот берилди.\nАзиз Абдуҳакимовнинг таъкидлашича, ушбу вертолётларда маҳаллий ва хорижий туристлар Ўзбекистоннинг энг гўзал гўшалари ва тарихий шаҳарларига парвоз қилиш имкониятига эга бўлади: «Октябрь ойида тақдим этилган иккита вертолётдан ташқари комфорт нуқтаи назаридан янада юқорироқ бўлган бошқа вертолётлар ҳам олиб келинади», – деди бош вазир ўринбосари.\nАбдуҳакимов туристик компанияларнинг пандемия шароитидаги қийин вазиятда ички туризмга қўшаётган хизматларини алоҳида эътироф этиб ўтди.\n«Пандемия даврида – оғир даврда, албатта, қийин бўлиши мумкин. Лекин биз кўриб турибмизки, туристик компаниялар ички туризмга ўз фаолиятларини қаратмоқдалар ва бу ҳам жуда яхши имконият. Яъни бизни туристик компанияларимиз Uzbekistan Helicopters билан биргаликда ўз туристик маҳсулотлари таркибига вертолёт парвозларини ҳам қўшишса, бу аҳолимизга ва меҳмонларимизга янги хизматларни тақдим этади», – деди у.\nБош вазир ўринбосари Азиз Абдуҳакимов ҳамда Uzbekistan Airways компанияси раҳбари, транспорт вазири Илҳом Маҳкамов.\nМаълумот учун, Airbus Helicopters H-125 енгил двигателли вертолёт (собиқ Eurocopter AS350 B3) FADEC рақамли бошқарув тизимига эга кучли двигатель билан жиҳозланган. Вертолёт юқори баланд тоғ ва иссиқ иқлим шароитларда экcплутация қилишга мослашган ва ташқи илгакка осган ҳолда 1 минг 400 килограммгача бўлган юкни олиб кета олади. Шунингдек, авиатранспорт кузатув-қутқарув ишларини амалга ошириш, йирик ёнғин майдонларини ўчириш, юкни кўтариш, ҳосилни чанглатиш, электр узатиш тармоқларини юқоридан кузатиш, аэровидео тасвирга олиш, парашутда сакраш, геологик қидирув каби кенг кўламли вазифаларни бажаришда қўлланилади.\nH-125 eнгил двигателли вертолёти.\nH-125 вертолёти тўла юк билан 7 минг метргача кўтарила олади. Вертолётнинг биринчи парвози (Eurocopter AS350) 1997 йилда бўлиб ўтган ва шундан буён доимий равишда такомиллаштириб келинади. Мутахассисларнинг фикрича, ушбу моделнинг асосий афзалликлари – қулайлик, тизимли мустаҳкамлик ва борт ускунасининг ишончлилигида. Авиатранспорт соaтига 287 километргача тезликка эришиб, 650 километргача парвоз қилиш имкониятига эга.\nТақдимот маросимидан сўнг ОАВ вакиллари ҳамда блогерлар 2 та Ми-8МТВ вертолётларида Тошкент—Белдирсой—Амирсой—Чимён йўналишида махсус танишув парвозини амалга оширишди. Қуйида ушбу парвоз давомида кадрларга муҳрланган манзараларни томоша қилиш мумкин.\nТошкент вилоятининг Белдирсой ҳудуди манзаралари.\nПарвоздаги Airbus H-125 вертолёти.\nТошкент вилоятининг манзаралари.\nТошкент вилояти Чорвоқ сув омбори яқинидаги манзаралар.\nЧорвоқ сув омбори.\nЧорвоқ сув омборидаги дам олувчилар ва сув бўйидаги «Пирамида»лар.\nЧорвоқ сув омборида катер ва скутерларда сузиб юрган дам олувчилар.\nЧорвоқ сув омборидаги дам олувчилар.\nАмирсой тоғ-чанғи курорти манзаралари.\nАмирсой дам олиш маскани ҳудудида қўниб турган Ми-8МТВ-1 вертолётининг олд ойнаси.\nАмирсой дам олиш маскани ҳудудида қўниб турган Ми-8МТВ-1 вертолёти.\nАмирсой дам олиш маскани ҳудудида қўниб турган Ми-8МТВ вертолёти учувчиси парвозга ҳозирланмоқда.\nПарвоздаги Ми-8МТВ VIP вертолёти.\nТошкент шаҳри манзаралари.\nЭслатиб ўтамиз, Ўзбекистон Airbus Helicopters компаниясидан вертолётлар сотиб олмоқчи экани ҳақида 2021 йилнинг февраль ойидаёқ хабарлар чиққан эди. Ўшанда республика ушбу ҳаво транспорт турида қатновларни йўлга қўйиш орқали мазкур йўналишда Марказий Осиё минтақаси бозорида етакчи иштирокчига айланмоқчи эканлиги, айни йўналишни ривожлантиришда хорижий давлатларнинг вертолётлар эксплуатацияси ва учувчилар учун тренинглар ўтказиш бўйича тажрибаларини ўрганиши масалалари муҳокама қилингани айтилган.\nФотосаёҳат: Мафтункор Шовуркўл, муздек Ихначкўл ва Бўстонлиқдаги пурвиқор тоғлар\n10:56, 30.08.2021 201889\n07:33, 05.09.2021 127325\n14:29, 02.09.2021 120052\n15:09 Бугун 64\n14:50 Бугун 680\n14:29 Бугун 3700\n14:08 Бугун 2783\n20:55, 23.09.2021 83946\n18:30, 24.09.2021 73568\n07:17 Бугун 65053\n18:11, 23.09.2021 63179